
DEVETNICA IVANU MERZU 

Sv. Euharistija i pobožnost Blaženoj Djevici Mariji bili su dru 
Ivanu Merzu neiscrpivi izvori na kojima je hranio svoj život vjere. 
Preporuča se stoga za vrijeme devetnice barem jedanputa primiti 
sv/. Pričest uz prethodnu sv. ispovijed. Poželjno bi bilo svaki dan 
izmoliti i jednu desetku krunice. Zatim neka se izmoli ova molitva: 

Svemogući vječni Bože, u Ivanu Merzu dao si nam divan primjer 
vjere i ljubavi prema Kristu i Crkvi. U svom kratkom životu Ivan je 
uz pomoć Tvoje milosti postigao mnoge vrline i potaknuo nas da 
nasljedujemo njegovu predanost u Tvoju svetu volju, strpljivost u 
podnašanju križeva svakodnevnog života te njegovu nesebičnu 
ljubav prema bližnjemu. Njegov neumorni rad za proširenje Kri¬ 
stova Kraljevstva u dušama mladih mnoge je priveo Tebi koji jedini 
daješ čovjeku pravi smisao života. Uvjereni da Ti je Ivan svojim 
svetim životom omilio, molimo Te da ga se udostojiš proslaviti 
čašću oltara kako bi njegov primjer pomogao ljudima na putovanju 
prema nebeskoj domovini. Udijeli nam milost da nasljedujemo 
čvrstoću njegove vjere, nesebičnost njegove ljubavi te apostolsku 
revnost, da se tako približimo idealu kršćanske savršenosti koji 
nam je on svojim životom pokazao. Njegovim zagovorom udijeli mi 
posebnu milost za koju te sada molim... ako je to na korist mojoj 
duši a Tebi na slavu. Po Kristu Gospodinu našemu. Amen! 

Oče naš... Zdravo Marijo... Slava Ocu... 

Milosti postignute zagovorom Sluge Božjega Ivana Merza neka se jave na 
adresu: Postulatura Ivana Merza 


Tisak: Offset PAŽIN TIHOMIR, Zagreb 
3000 primjera 

List oprošten od poreza rješenjem Rep. Komiteta za prosvjetu, kulturu, fizičku 
i tehničku kulturu SRH Zagreb 

ŠEZDESETA OBLJETNICA MERČEVE SMRT! 

Ivan Merz je umro 10. svibnja 1928. g. u Zagrebu od teške i neizlječive bolesti. 
Bio je siguran u svoju smrt. Tješio ga i bodrio u tim teškim momentima o. Vrba- 
nek iz Družbe Isusove. On ga vodio i brinuo se o njegovoj duhovnoj formaciji, 
koja je veoma intenzivno počela pod vodstvom jednoga redovnika iz Sulpici- 
janskoga reda. Sa njime ga upoznao njegov zemljak iz Sarajeva, koji je zajedno 
sa Merzom studirao na Sorboni, dr. Đuro Gračanin, naš profesor apologetike i 
retorike. On je pokrenuo divnu duhovnu knjižnicu »Vrelo života«, koja već i sada 
izlazi u Sarajevu više godina sa lijepim sadržajem. Dr. Gračanin je napisao i 
knjižicu: »Moja sjećanja na Dra Ivana Merza«. 

Toga nadnevka se dogodilo ono što je Merz dao napisati na svom spome¬ 
niku na Mirogoju: »Mihi vivere Ckristus et mori lucrum«. Krist mi je život, a smrt 
dobitak. Ova posljednja tvrdnja meni je bila uvijek čudna, kad sam bio mlađi. 
Kako mladi čovjek može tvrditi, da mu je smrt dobitak. To je znak velikoga duha 
Merčeva, koji je više živio na drugom svijetu negoli na ovom. Vječno je bio u 
meditaciji i molitvi sjedinjen sa Gospodinom. Stoga, nije bio nepripravan na taj 
presudan čas. Reče mu Gospod: »Dođi Slugo dobri i vjerni...«. 

Godine 1988. htjeli smo proslaviti 60. obljetnicu njegove smrti. Oko te pro- 



Grob Ivana Merza u bazilici Srca Isusova u Zagrebu 

slave zbratimiše se i Banja Luka i Zagreb. Tamo se rodio, a ovdje blaženo 
umro. Divna veza po jednom svecu. 

Sestra Kazimira Živičnjak napisala je prelijepu melodramu o Merzu koju su 
Banjalučani izveli u Zagrebu u sjemeništu na Salati u nedjelju poslije 10. svib¬ 
nja. Predvodio ih je njihov poletni i zauzetan mladi biskup, koji je i sveuč. pro¬ 
fesor u Sarajevu, dr. Franjo Komarica. S. Anita iz Nazareta u Banjaluci izvje¬ 
žbala izvrsno pjevanje Zbora banjalučke katedrale. Priključio se i veliki dječji 
zbor župe sv. Petra iz Zagreba koji je uvježbala s. Damjana. Sav aranžman i pri¬ 
jam Banjalučana preuzela je s. Cecilija iz Tuškanca, zamjenica č. Majke s. Kla- 
njateljica. Prije podne su u bazilici Srca Isusova pjevali pjevači iz Banjaluke sv. 
misu, koju je predvodio biskup dr. Komarica, koji se zanosnim riječima obratio 
sabranim štovateljima Ivanom, a poslije mise pošao na Merčev grob u istoj 
crkvi, gdje je tiho i ponizno molio svoga Banjalučanina Ivana — vjerujem — za 
svu katoličku Hrvatsku, ali posebice za svoju Banjalučku biskupiju i njenog 
biskupa msgr. Alfreda Pichlera. 

Banjalučane u Crkvi i na Salati je pozdravio u ime Zagreba Aktor Kauze. 
Kod sv. mise je propovijedao dr. Stanko Vitković, prebendar iz Zagreba. Na 
sam dan je prevodio misu msgr. Ivo Došlin, kanonik i rektor sjemeništa na Kap¬ 
tolu, a izrekao izvrsnu propovijed o Merzu, koji je inaugurirao Vatikanski Koncil, 
sveučilišni prof. dr. Josip Kribl. 

Crkva je svaki puta u Palmotićevoj bila puna. Primilo se mnogo Sv. Pričesti. 
Ivan je sa neba sigurno radosno promatrao, kako se njegova braća hrane Kru¬ 
hom života. 

Te godine je izašla iz štampe Biblioteke U Pravi Trenutak drugi životopis 
Ivana Merza od dr. Knievvalda. Tu biblioteku je pokrenuo đakovački profesor 
dr. Ivan Zirdum, koji je ujedno župnik u Đakovačkim Selcima. Hvala mu na 
ovom velikom doprinosu za proslavu Ivana Merza, koji neka s neba zagovara 
uspjeh njegova tiskovnog apostolata. 

Postulatura je pokrenula biblioteku o Merčevu radu, posebice o njegovu 
dnevniku. Biblioteka se zove ŽEA (Žrtva, Euharistija i Apostolat). To je geslo 
života i rada Ivana Merza. 


BANJA LUKA I MERZ 

S uvjerenjem pjevamo »Divan si Gospodine, u svetima svojim!« Za sve što 
nam učini ovog nezaboravnog 15. svibnja 1988. Za sve što učini po svima koji 
su odigravali dionice Merčeva života. Za sve što nam pokloni po brojnim 
dobročiniteljima koji prihvatiše i ugostiše naše »glumce hodočasnike«. 

Za napor i trud sestara zajednice Tuškanac, a posebno Novi Nazaret, čiji 
doprinos bi dijelom očit, dijelom skrovit i ne razglašen. Ali na osobit način svi 
smo zahvalni Gospodinu što je baš Vama, Prečasni Gospodine, dao toliko neu¬ 

mornog žara da se ovo sve lijepo ostvari i u Bazilici i na Šalati. Hvala što niste 
klonuli pred nerazumijevanjem drugih, hvala što ste po svom uloženom trudu 
digli moral cijele grupe izvođača i hodočasnike. Ta dobra vijest imat će odjeka 
i mnogo dalje, kamo god dođu i kad god se sjete. Oni su osjetili dobrotu i ljubav 
srca naše Crkve-Zagreba, a to je za Bosnu, posebno vjernike Banja Luke od 
velike važnosti. Kad zbrajamo svote izdataka suma se diže visoko, ali znamo, 
da ste to uložili u visoko kamatne banke vječnosti. Vjerujemo, da je to dio 
zemaljskog doprinosa koji se vidi, da bi Kraljevstvo Kristovo bilo prisutno i dje¬ 
lotvorno u dušama mnogih, u srcima naših mladih pokoljenja. 

Vrlo mnogo žrtve uložili su naši mladi prelazeći iz jedne ruke u drugu, da bi 
konačno došlo do postavljanja pojedinosti onako kako se izvelo. Nedotjerano- 
sti, manju kvalitetu ili nedorečenosti pojedinih scena uklapamo u Gospodinove 
planove. Samo neka se On proslavi u našim uspjesima i neuspjesima. Vraćali 
smo se kućama dubokim uvjerenjem da sve ipak bi djelo Božje i Ivanovo i zato 
čudo u očima našim. Raspjevanost mladih u oba pravca zadivila je šofera koji 
izjavi: »Još nisam znao da ima ovako dobre raje koja govori, a ne psuje, pjeva 
a ne vrijeđa osjećaje, koja od najstarijih do onih najmlađih ovako zanosno živi 
ovaj život«. 

Zaista smo za sve zahvalne osobito mi voditeljice ovoga: s. Cecilija, s. Anita 
i ja s. Kazimira Vama za dobrotu i velikodušnost. Neka ovaj dan bude Vama 
pred Gospodinom velika nagrada. Omogućili ste proslaviti svetog našeg zem¬ 
ljaka i Građanina pred tako mnogo vjernika i štovatelj Ivana Merza. 

s. Kazimira i s. Antika 


Sluga Božji - dr. Ivan Merz 

Prigodna propovijed 10. V 1988. (obljetnica smrti) 

Dr. Josip Kribl, sveuč. profesor 

Sluga U svetom pismu dosta često susrećemo riječ »sluga«. To je moglo 
značiti odrpanac i nevaljalac. Čovjek koji nije stekao snage da stane 
na svoje noge, pa su ga zbog toga vihori života vitlali vamo-tamo i ostao je 
čovjek svega nestalnog i labavog. 

No sluga Božji, a taj naziv nalazimo često puta na stranicama Svetog 
pisma, sve od Abrahama i svih patrijarha, sve od Mojsija i svih proroka, čestitih 
sudaca i kraljeva i svih pojedinaca niskog, malog roda, koji je pripadao niskom 
sloju Izraela, ali je bio povezan s Bogom, Jahveom. nebesa; svi su oni bili sluge 
Božje. Njima je Bog predavao svoju misao o Izabranom, Božjem narodu i njima 
je povjeravao zadatke, čak i tajne svog providnosnog, božanskog gledanja. 

Naziv sluga Božji ima uzvišeno značenje, koje se najbolje kristali u Božjem Sinu 
- Isusu Kristu. 

Merz Kad čitamo na Merčevom grobu - sluga Božji, onda to samo znači da 
se svetopisamki izražaj Božjeg sluge prelio u njegov život kao što se 
život Boga Oca prelio u Isusa Krista, iako ne istom mjerom. 

Sluga Božji - Ivan Merz opovrgava krivo mišljenje da Bog poziva za svoje 
sluge, za svoje svece redovnike i redovnice, svećenike i biskupe. Ne, on poziva 
jednako i svjetovnjake ili laike. 

Dekret Najsuvremeniji dokumenat Crkve o tome je dekret: Apostolicam 
actuositatem. Dekret o apostolatu svjetovnjaka II Vatikanskog kon¬ 
cila. A on nam veli: Ne smije izostati apostolska djelatnost laika u Božjem naro¬ 
du, jer svi smo pozvani na evandjeosku misao: »Idite po svem svijetu, nauča¬ 
vajte sve narode...( ). 

Ovaj Dekret II Vat. sabora nema u sebi ništa posebna nova što već o tom 
predmetu nisu spominjali drugi dokumenti. (Leon XIII) To su stare misli uvijek 
novog Evandjelja. U taj sadržaj ulazi mladi Ivan Merz pod utjecajem našeg veli¬ 
kog intelektualca-katolika, profesora Marakovića, tako da će napisati u svom 
dnevniku 30. VIII 1914. 

Maraković Ja sam čovjek kao i drugi sa svim svojim nedostacima i manjka- 
(Izgradnja) vostima. U mom životu »napasti navale užasno, no molitva me 
drži.« U svetinji nad svetinjama - citirajući usput i Rabindranatha Tagore-a - u 
mom srcu je nepokolebiva vjera. Čistoća te vjere pomogla mu je iskočiti iz 
Vojne akademije u Bečkom Novom Mjestu koju je doživljavao kao središte za 
poniženje čovjeka. Takav je vojnički život, a mogao bi biti drugačiji. 

Nedavno iza toga položio je zavjet sv. čistoće (12. XII 1915). Mladi student 
prava i filozofije sve je dublje upoznavao svoju izgradnju. Ni bečke ulice ni 
sastajališta kolega i kolegica u Beču pa ni kasnije teški ratno-vojnički život nije 
ga udaljavao od ideala Evandjelja. Baš naprotiv: sve ga to pripravlja za duhov¬ 
nost laika, koja će ga dovesti do svetosti, do intimnog sjedinjenja s Kristom. 

Tako je Ivan anticipirao ono što Dekret o odgoju laika II Vat. koncila piše na 
svojim stranicama, što piše o pozivu laika na vlastitu izgradnju. 

Djelovanje Iza proživljenih ratnih strahota i završenog studija u Zagrebu je 
bilo poznato ime katoličkog intelektualca Ivana Merca koji sve¬ 
tački živi. Profesorica Stanković, koja ga nije osobno poznavala, vidjevši ga prvi 
puta kako pobožno moli, prati svetu misu i kako prima svetu pričest - sve to u 
ovoj bazilici - zaključuje: To mora biti taj mladi, sveti intelektualac. 

Ciljevi Usavršavati vremeniti red evandjeoskim duhom, duhom Evandjelja 
poziv je svakog kršćanina i na to su u svojim okolnostima pozvani 
svjetovnjaci. Dekret citira riječi Učitelja, Isusa Krista: »Vaše svijetlo neka tako 

svijetli pred ljudima da vide vaša dobra djela ljubavi i slave vašeg Oca nebe¬ 
skog (Mt, 3 16). U vrijeme moralnog i vjerskog raspada pjesnik Ivanova vre¬ 
mena ovako je to opisao: 

U naše dane , u vremena tupa 
Po svijetu vojska svih rugoba stupa. 

Vrline dršću, bježe sveti zvuci 

K'o lanad mlada kada viju vuci. (M. Pavelić) 

Kako je doživio Ivan? Onako kako to Crkva traži. A on je znao da Crkva traži 
i poziva laike da svojim duhom, talentom, naobrazbom, znanjem i ponajviše 
praktičnim životom djeluju tako da u cjelokupnom životu Krist bude prvi. Tako 
će vremeniti red biti obnovljen Kristom Gospodinom. Karitativna djelatnost koja 
će zaustaviti mnogu suzu i utješiti mnogo nevoljnika treba se susresti u duhu, 
u kreposti ljubavi s onima koji to trebaju. 

Ivan, da bi to mogao činiti, najprije sebe izgrađuje: duhovno, evandjeoski 
živjeti u milosti. Razmatra o božanskim stvarima, s njima i u njima mu valja i 
živjeti. Razmatrao je svaki dan 3/4 sata. To je vrijeme kada je uranjao u Boga 
poput srednjovjekovnih mistika. Bio je odan Gospi i svecima. A sasvim nas je 
kao studente iznenadilo, kad smo od jednog profesora saznali da se Ivan ski¬ 
danjem svoga šešira na prostoru između Akademije i Umjetničkog paviljona 
klanjao Euharistijskom Spasitelju, u ovoj bazilici Sveta liturgija i duhovni život 
samozataje jačao je Ivana i prožimao svu njegovu duhovnost, kojom je nasto¬ 
jao naravni red stvari staviti u evandjeoske poglede i sadržaje. Razvoj Ivanovog 
duhovnog života vodio ga je u uronjenost u Bogu. Time se je Ivan pripravljao na 
već prije obavljeni poziv Crkve: naravni red treba evandjeoski preobraziti. 

To će se kod Ivana pokazati u specifičko kršćanskoj, evandjeoskoj kreposti 
- Ljubavi: »Meni ste učinili koliko ste učinili jednome od ove moje najmanje bra¬ 
će.« (Mt 25,40)). »Ako imadnete ljubavi jedan prema drugome, po tom će svi 
upoznati da ste moji učenici« (Iv 13,35). Zato će životopisac zabilježiti Ivanove 
riječi-»Moje je zvanje ljubiti Boga i služiti mu...« A u duhovnim borbama za vjer¬ 
nost crkvenoj hijerarhiji je zapisao: »On je do skrajnosti štedio protivnika, nje¬ 
gov dobar glas pa i uz cijenu osobnih žrtava.« 

Područje apostolata Apostolsko djelovanje, veli dekret, temeljen je na kra- 
Ijevsko-svećeničkoj službi, svjedočkoj i proročkoj pa 
su laici pozvani da obiteljima, pojedincima, omladini, u različitim socijalnim sre¬ 
dinama, u narodnim i međunarodnim sredinama pozvani na apostolsko djelo¬ 
vanje. Poput prof. dra Drage Čepulića mnogi od Ivanovih prijatelja je mogao 
zapisati: Čovjek apostolske duše, Ivan Merz je doista bio apostol moga života! 
Ili onaj drugi: Kada sam se sastao s Ivanom Merzom, tada sam postao bolji i 
kreposniji (str. 274). 

Tako su o svojim susretima s Merzom bilježili mnogi prijatelji i znanci. 

Kad je profesorica Marica Stanković bila na hodočašću Orlića u Rimu, tamo 
je bio i Merz. Pošli su zajedno u centralu Katoličkih akademičarki. Tamo ih je 
dočekala neobično fina i uglađena, duhovno zrela i božanski prožeta, euhari- 
stijskim Kristom hranjena akademičarka. Sve im je protumačila. Merz je na 
koncu zaključio: Ovakve duše, ovakovi bijeli cvjetovi, rastu samo u zrelom 
katolicizmu, koji odgaja duše bogatim sadržajem vječne ljepote (str. 275). Tako 
je gledao Merz i tako je htio sebe i druge izgrađivati. 

Načini apostolata S obzirom na različite načine apostolata: pojedinačni u 
kojem treba čovjeku pokazati zbilju Boga koji se žrtvuje 
za čovjeka, ali koji poštuje javni kult i molitvu, pokoru, red i napore života - bilo 
da se radi o običnom čovjeku ili intelektualcu - osnovno je za čovjeka koji se 
ucijepio u Krista. Udruženi apostolat u svim svojim oblicima, koji u vidu Kato¬ 
ličke akcije naviještaju cilj Crkve: spasenje za vječnost, organiziranost rada u 
povezanosti s hijerarhijom, u jedinstvu Crkve za Božje Evanđelje - na tom pod¬ 
ručju se pronalaze junaci prožeti svetošću. 

Ivan se u tom smislu pronašao u Katoličkoj akciji i iza svih teškoća toga 
doba burnog katoličkog života kod nas za njega ostaje sadržaj: Osobno dubok 
vjerski i pobožni život. Socijalno djelovanje prema nacrtu Pia XI, karitativna dje¬ 
latnost. 

Pokazao je da je u svemu bio crkveni čovjek: kao laik, svjetovnjak sluša 
vodstvo Crkve i nastojao je da svi svjetovnjaci budu u apostolatu biskupa i sve¬ 
ćenika. Sve prema dokumentima Crkve pa i sam politički život, koji se ne smije 
protiviti načelima katoličke vjere i ćudoređa. 

Red koji treba obdržavati Red koji treba obdržavati: Valjan odnos s hijerar¬ 
hijom, sveti kler koji će laike odgajati za aposto¬ 
lat tako da mogu sudjelovati u planu Crkve za spašavanje duša. Uzajamna 
suradnja svećenika i laika na području biskupija, na narodnom i međunarod¬ 
nom području pa čak i suradnja s kršćanima i nekršćanima, drugim riječima na 
opće ljudskom gledanju, koje se uključuje u božanski plan. 

Kroz deset godina Merčeva života u Katoličkoj akciji, kojoj je Merz bio duša; 
on je znao trpjeti, žrtvovati se, doživljavati kriva poniženja, a samo zato, jer je 
bio dosljedan crkveni čovjek i jer je sve to kod njega dobivalo evanđeoski i 
božanski smisao i sadržaj. Djelovao je s ljubavlju i zato se je mogao održati na 
visini Evanđelja, čiji je sadržaj pjesnik sažeo rječima: 

Po ljubavi ne po ćudi 
Boga zakone mijenja svoje. 

Pred ljubavlju svi zakoni 

Stoje k’o da ne postoje! (Velimirović) 

Iz ljubavi Evanđelja Merz je mijenjao svoju narav i preobražavao sve svoje 
naravno u božanski smisao života. Zato pred nama stoji lik Merza - svetog 

katoličkog intelektualca, koji je žrtvom, Euharistijom i apostolatom preobraža¬ 
vao svoje prijatelje i znance u Božje ljude. 

Merz je imao duboko uvjerenje da ga upravo zbog toga mnogi krivo gle¬ 
daju, preziru, a možda i mrze. U tim je časovima proživljavao smisao riječi pje¬ 
snika: 


Zato svijet vas mrzi, 
jer od svijeta niste. 

Svijet i na me mrzi, 
kako da vas voli, 

Omrznutog Krista 

Vi ste apostoli! (Velimirović) 



Ivan kao gimnazijalac 


To je Merz i te kako dobro spoznavao i osjećao. Njegova poruka za danas 
bila bi: crkveni ljudi ne smiju necrkveno. No nije se ni to promijenilo da crkveni 
dokumenat traži formiranje laika-svjetovnjaka onako kako je to Merz činio i dje¬ 
lovao! 

Pred takvim likom sluge Božjega, Božjeg sveca moramo ostati u životnoj 
meditaciji i nasljedovanju, a osobito se to odnosi na naše crkvene poglavare - 
i provincijale i biskupe. 

A ti, Ivane, slugo Božji pomozi nam da mognemo ići u svom životu što slič¬ 
niji tebi! 


Molba upućena svim Biskupijskim Ordinarijatima za širenje kulta S. B. Ivana 
Merza. 

Postulatura za proglašenje blaženim Sluge Božjeg Ivana Merza 

41000 Zagreb, Kaptol 28 

Broj prot. 12/89 

Zagreb, dne 2. travnja 1989. g. 

Prečasnom 

(Nad)biskupskom Ordinarijatu 


Molba 

1 . Aktor kauze S. B. Ivana Merza moli i predlaže, da preuzv. GG. Biskupi na 
svojoj konferenciji u Zagrebu (u eventualijama) bi izvoljeli raspravljati o Kauzi 
Ivana Merza i širenju kulta njegova u našoj domovini. 

2. Da bi se u svakoj (nad)biskupiji našao jedan svećenik, koji bi želio, kao 
vicepostulator, surađivati sa postulaturom u Zagrebu, Kaptol 28. Odavle bi pri¬ 
mao knjige, bilten i sličice, koje bi širio među vjernicima. S. B. Ivan je dosta 
nepoznat među našim vjernicima. Kult je uvjet beatifikacije. 

3. Poslije odlaska vojske iz sjemeništa na Šalati, u Zagrebu imade dosta 
prostora. Mogle bi se dodijeliti dvije sobe za muzej i arhiv materijala o Merzu. 
Kod isusovaca u Palmotićevoj u Zagrebu je to u potkrovlju u uskom prostoru. 

4. Sveti Otac se svako malo interesira za ovu Kauzu. Često Merza stavlja 
mladima za uzor. Sveti Otac želi intenzivan rad oko beatifikacije - što nas 
samo, koji smo na tom poslu, ohrabruje.. 

5. Gornje se može preporučiti u Službenom vjesniku (Nad) biskupije. Pisati 
o Njemu barem u prosincu (mjesec rođenja) i u svibnju (mjesec blažene smrti). 

Uz štovanje i zahvalnost 
Vito Cipriš, aktor kauze 


Što su listovi pisali o Merčevoj smrti... 

XLII/»Vrhbosna« 1928, 6/92-93 

f Dr. !van Merz 

Rođen je 16. XII. 1896. u Banjoj Luci od majke Terezije i oca Mavre. Pučku 
je i srednju školu polazio u svom rodnom mjestu. Prvu je sv. pričest primio 22. 
IV. 1906., a naredne mu je godine biskup Marković podijelio sv. potvrdu. Kao 
realac se upoznao s preporodnim nastojanjima biskupa Mahnića. Na bečkom 
je sveučilištu 1915.-1917. studirao germanistiku i romanistiku. Pozvan u vojni- 

štvo, bio je do konca rata na talijanskom bojištu. - iza rata nastavlja universi- 
tetski studij u Beču i u Parizu na Sorboni i Institut Cato!ique. Promoviran je na 
čast doktora filozofije u Zagrebu na osnovu svoje radnje: Utjecaj liturgije na 
franceske pisce od Chateaubrianda do danas. Službovao je na nadbiskupskoj 
gimnaziji u Zagrebu kao profesor franceskog jezika. 

Iz Beča, a osobito iz Pariza, vraća se Ivan kao jaka religijski izgrađena lič¬ 
nost. Temeljna je značajka Ivanova pogleda na svijet duboka vjera i vrhunarav- 
sko gledanje svih životnih pojava u svijetlu vječnosti i Božjega Promisla. On 
sam kaže: »Okanio sam se estetsko-literarnog gledanja na svijet i počeo pro¬ 
matrati život kakav je u stvarnosti, t. j. u koncepciji Spasiteljevoj«. 

Druga je značajka dra Ivana Merza njegov sensus catolicus. Njegovo se 
katoličko shvaćanje očitovalo najprije u tome, da je sve gledao i prosuđivao u 
jasnom svijetlu crkvenih odredaba, smjernica i nastojanja. »U katoličkoj Crkvi 
vidim sliku preljubljenog Spasitelja i Boga Isusa, a u sv. Ocu Papi gledam 
čovjeka, kojega je moj Bog postavio za svog vrhovnog vidljivog namjesnika na 
zemlji. Zato ljubim Katoličku Crkvu i sv. Oca Papu kao i Isusa.« Stoga je on, kao 
nitko dosad u hrvatskim krajevima, s velikom ljubavlju i ustrajnošću proučavao 
odredbe i upute svete Stolice i katoličkog Episkopata širom svijeta u svim pita¬ 
njima savremenog života. On nije tražio svojih riješenja ni novih puteva, on 
je uvijek pitao: što o iskrslom problemu sudi katolička Crkva. A kad je ličnim 
proučavanjem našao odgovor, tada je uvijek i odmah pokorio svoj razum i 
dosljedno provodio spoznatu istinu u svome životu i radu. U tu je svrhu stalno 
čitao Osservatore Romano, La Croix, Documentation Catholique i KIPA, te 
sustavno studirao skolastičku filozofiju i teologiju po prvim autorima, posebno 
po sv. Tomi Akvincu. Potanko je proučio u originalu sve poslanice, odredbe i 
dekrete pape Pija IX., Leona XIII., Pija X., Benedikta XV., i Pija XI. 

Daljnja je značajka dra Ivana Merza njegova iskrena i duboka pobožnost, 
koja je zahvaćala čitavog čovjeka, a potpuno se oslanjala na liturgiju. Na bojištu 
je u streljačkim jarcima često klečeći molio, pa su se u njegov primjer sve više 
ugledali njegovi drugovi. Kod kuće je svakog jutra najprije 3/4 sata razmatra. 
Zatim je pošao u crkvu, »molio sv. misu« i primio svetu pričest. Na večer je 
molio krunicu, ispitao savjest i pripravio se za sjutrašnje razmatranje. Kao 
duhovno štivo čitao je vrlo mnogo asketskih djela prve vrste. Sam je rekao, da 
mu solidnu hranu pružaju samo klasična djela svetog Franje Saaleskog, sv. 
Augustina, Scheebena, P. Meschlera i t. d. Slađahno-pobožnih knjiga, koje 
mnogo paze samo na stil i jezik, nije volio. Često je znao sate proklečati u onom 
kutiću svoje sobe, gdje je nad njegovim uzglavljem gorjelo vječno svjetlo pred 
lurdskom Gospom. Tako je provodio duhovni život, koji je, po njegovim riječi¬ 
ma, »sudjelovao u unutarnjem Božjem životu. Bez ovog dioništva s Bogom pre¬ 
stao bih bivstvovati. Bez toga je pakao.« 

Žarište je života Ivanove duše bila presveta euharistija. Zato je on i sli¬ 
jedio Spasitelja putem žrtve. Vrlo je mnogo postio i trapio se, dok mu zadnjih 







godina, kad je ozbiljno pobolijevao, nijesu roditelji, prijatelji i duhovni vođa 
ozbiljno savjetovali, da se više brine za svoje zdravlje. Nikad nismo vidjeli, da 
se zabavlja. On je vječno radio, razmišljao, rješavao probleme. Odmarao se 
malo i rijetko, i to više na nagovor drugih, nego sam od sebe. Kao doktor filo¬ 
zofije mislio je na svećenički stalež, ali razabravši u duhovnim vježbama jasno 
Božji poziv i svoju zadaću u katoličkom svjetovnom apostolatu, zavjetovao 
je Gospodu vječnu čistoću i posve se njemu posvetio i žrtvovao. Bio je tih i 
skroman, popustljiv razlozima, vrlo obziran prama ličnostima, pazeći uvijek da 
ne bi povrijedio kršćanske ljubavi, ni napram onih, koji bi mu nanijeli teških 
uvreda i nepravda, ali dosljedan i ustrajan u obrani prava Boga i Crkve i izvrša¬ 
vanju spoznate životne zadaće u pravcu Katoličke Akcije. 

Tako izgrađena, u sebi smirena i harmonijska ličnost mogla je razviti veliku 
apostolsku djelatnost. Ivan je u svom radu znao što hoće i nije tražio sebe, 
nego uvijek samo Kraljevstvo Božje. Ubrzo je upoznao da omladina teži za bor¬ 
benom i manifestativnom organizacijskom strukturom, koja obuhvaća čitavog 
čovjeka. U mladosti se mnogo bavio športom, pa je znao, kako je potreban i 
tjelesni uzgoj omladine, ne kao cilj, nego kao sredstvo i dio općega uzgoja. U 
drugu je ruku htio cijelu hrvatsku katoličku omladinu približiti Crkvi i zadahnuti 
je pravim crkvenih duhom i ljubavlju prama sv. Ocu Papi. Tako dolazi do 
osnutka Hrvatskog Orlovskog Saveza. Zadržavši sve oznake Orlovstva, kako 
se razvilo u slavenskim zemljama, postaje hrvatsko orlovstvo avangarda hrvat¬ 
ske Katoličke Akcije u smislu Pija XI. To je zasluga tihog i neumornog rada dra 
Ivana Merza. Zlatna je knjiga hrvatskog orlovstva, koju je izdao HOS, a uredio 
u glavnom dr. Ivan Merz, velika skretnica u životu hrv. kat. omladine. A skret¬ 
ničar je bio dr. Ivan Merz, potpuno svijestan čitavog zamašaja svoga rada, ali 
uvijek tih, skroman i ponizan, uvijek se uzdajući samo u Boga. Hrvatski orlovi 
i orliće znadu i osjećaju, da su oni, kao i cijela Katolička akcija u Hrvatskoj, nje¬ 
govom smrću izgubili svoga prvoborca. U velikoj boli srca, koju dijele svi hrvat¬ 
ski katolici, zapanjeni šute pokoravajući se odredbi Božjega Promisla, koji ga je 
od nas uzeo u času, kad nam je, ljudski sudeći, bio najviše potreban. Ali uza 
svu bol ne tuguju, jer se ufaju, da je on sada u nebu još moćniji, nego je bio na 
zemlji, da će biti mogućnim zaštitnikom onih ideja, koje je na zemlji tako 
ustrajno i herojski zastupao u čitavom svom apostolskom životu i radu. 

Preminuo je kao žrtva paljenica Gospodu vanrednom strpljivošću i preda¬ 
nošću podnašajući boli i patnje, kojima ga je pohodio Gospod. Zadnje je dvije 
godine svoga života pobolijevao od upale dušnika, vrata, plućnih vršaka i pore- 
brice, a da se nije znalo za korijen njegove bolesti, za upalu čeljusnih i čeonih 
šupljina, koja se jasno očitovala tek koncem 1927. Za cijelo se vrijeme svoje 
bolesti nije štedio, nego je savjesno izvršavao svoje profesorske dužnosti, a uz 
to obavljao i premnoge poslove za HOS. Zadnje je vrijeme mnogo trpio. U nje¬ 
govom dnevniku čitamo 15. II. 1928.: »Lahko je svaki dan primati svetu pri¬ 
čest.... Ali kako je trpko čovjeku, kad mora da grize i jede tvrdo drvo svetoga 

križa!« Bolest je sve više napredovala i zadavala mu sve većih teškoća, dok mu 
liječnici ne preporučiše operaciju,-Uredivši ponovno svoju opsežnu korespon¬ 
denciju i kartoteke, kao i lijepu biblioteku, oprostio se s roditeljima, koje je uvi¬ 
jek nježno ljubio, i pošao u kliniku. Tu je operiran od prvog specijaliste, koji mu 
je zajedno s drugim liječnicima, posvetio svu pažnju i brigu. No iza operacije 
prouzročila je upala čeonih šupljina upalu mozgovne opne. Velike je boli i teške 
patnje zadnjih dana podnosio takvim mirom, strpljivošću i obzirnošću, da su se 
svi prisutni divili. Svetu je popudbinu, na vlastiti zahtjev, primio u prvu nedjelju 
mjeseca svibnja. Isti mu je dan poslije podne, dok je bio pri potpunoj svijesti, 
u prisuću očevu i najbližih prijatelja, njegov ispovjednik podijelio zadnju 
pomast. Dva mu biskupa šalju dirljivim riječima svoj biskupski blagoslov na 
smrtnu postelju. Apostolski nuncij nalazeći se na proputovanju u Zagrebu, oba¬ 
viješten o tomu, da dr. Merz umire, pohodio gaje i podijelio mu apostolski bla¬ 
goslov. Sav potresen rekao je tom prilikom Ivanovom ocu: »Ako umre, nije 
nesreća za njega, nego za nas«. U predvečerje smrti primio je i od samog sve¬ 
tog Oca Pape Pija XI. brzojavni blagoslov. Zadnju noć je uz časnu sestru bdio 
uz njega Mons. dr. Beluhan i P. Ambroz, konventualac. U četvrtak, 10. svibnja 
u jutro, opet se našao uz Ivanovu smrtnu postelju mons. dr. Beluhan, koji mu 
je u ruku utisnuo i smrtnu svijeću i prvi izmolio crkvene molitve nad mrtvim tije¬ 
lom Ivanovim, s njegovim ocem i najbližim prijateljima. Koji su Ivanu bliže stajali 
ne mogu se oteti dojmu, da njegova smrt imade dublje, mističko značenje. On 
je sam, odmah iza zadnje pomasti, izrazio, da svoj život žrtvuje za hrvatsko 
orlovstvo. Zadnjih pet dana svoga života nije mogao govoriti, samo je imao još 
trpjeti. Njegova je apostolska duša uzletila pred Svevišnjega u osmini blagdana 
svetoga Ivana Evanđeliste mučenog pred latinskim vratima u Rimu, zaštitnika 
hrvatskog orlovstva, u mjesecu Gospinom, u četvrtak, spomendan presvete 
euharistije. • 

Smrtni su Ivanovi ostanci sahranjeni u nedjelju, 14. svibnja uz veliko sau- 
češće orlova i orlića i sviju hrvatskih katolika. Osim sprovoda biskupa Langa 
nismo doživjeli ovakvog sprovoda. Mnogi su ga htjeli vidjeti i dotaknuti ovakvog 
sprovoda. Mnogi su ga htjeli vidjeti i dotaknuti se njegova lijesa i mrtvoga tijela 
sličicama, križevima, krunicama i medaljicama, ili imati koju uspomenu od 
njega. 

S dopuštenjem nadbiskupskog duhovnog stola u Zagrebu od 17. svibnja 
1928. br. 3664. sastavljena je od pokojnikovih najbližih prijatelja i uz gornju bio¬ 
grafsku skicu, što je prenesosmo, otisnuta slijedeća 

Molitva 

Gospode Isuse Kriste, koji si, kako se ufamo, dušu vjernoga slu¬ 
žbenika svoga Ivana učinio dionikom života presvetoga Trojstva 
u nebeskoj slavi, molimo, da po njegovu primjeru, a po zagovoru 
svetog Ivana, apostola i evanđeliste, u nerazrješivoj zajednici sa 

svetom katoličkom Crkvom i rimskim Papom živimo, radimo i 
trpimo za slavu i proširenje kraljevstva tvoga, koji živiš i kraljuješ 
s Bogom Ocem u jedinstvu Duha Svetoga, Bog, po sve vijeke 
vjekova. Amen. 


»Gospina Krunica« 27/1943, 5/6, 108-109 

VITEZ BIELOGA KRIŽA 

(Uz 15-godišnjicu smrti Dr. Ivana Merza) 

Mnogima je nepoznato njegovo ime. Pa ipak Dr. Ivan Merz je najizrazitiji pred¬ 
stavnik suvremenog hrvatskog katoličkog intelektualca. S pravom su ga nazi¬ 
vali »svetac u fraku«. 10. svibnja ove godine navršava se petnaestogodšnjica 
njegove svete smrti. 

Rodio je 16. prosinca 1890. god. u Banja Luci. Iza pučke škole i gimnazije 
stupio je na želju roditelja u častničku školu Bečkog Novog Mjesta ali je ubrzo, 
osjetivši da je rođen za drugo zvanje, prešao na pravni fakultet Bečkog sveu¬ 
čilišta. Zbog ratnih prilika 1916. god. odlazi u vojsku a iza toga, kao pričuvni 
častnik, na talijansko bojište. Po sklopljenom miru upisuje se na Mudroslovni 
fakultet u Beču odakle odlazi na završetak svojih studija u Pariz. Tamo je upo¬ 
znao mnoge katoličke javne radnike i posebno se oduševio za apostolat kato¬ 
ličkog svjetovnog intelektualca. Slušao je i držao predavanja na tamošnjem 
Katoličkom institutu. Iza trogodišnjeg studija u Francuskoj bio je na zagrebač¬ 
kom sveučilištu proglašen profesorom i doktorom francuskog jezika i književ¬ 
nosti. Nastupio je ubrzo mjesto profesora na Nadbiskupskoj gimnaziji gdje je 
ostao do svoje smrti. 

Dolazkom u Hrvatsku posvetio se radu oko organiziranja mladeži. To bi bio 
kratki, siromašni okvir plodnog Merčevog života. On gaje surađujući s milošću 
ispunio značajnim djelima vlastite izgradnje i nesebičnog apostolata. 

Merz je diete obitelji u kojoj nije primio vjerski odgoj. Šta više u roditeljima 
je kadkada imao i male protivnike svoje kršćanske izgradnje. Sklon meditaciji 
i dubokom doživljavanju istina koje je upoznao priveo je praktičnom kršćanstvu 
i one koji mu pokloniše život. 

Glavna značajka Merčeva života bila je gorljivi, plameni 
katolicizam. Do njeg je došao dugim razmatranjem i onda ga prigrlio svim 
žarom duše. Za ovo su osobito značajne duhovne vježbe, koje je obavio prije 
svoga odlaska u Pariz, u Modlingenu kod Beča a držao ih je čuveni misionar i 
narodoznanac d. Schmidt. U njima je Merz, kako sam piše »ušao« u misterij 

muke- i odkupljenja s rečenicama svetih tekstova, dubinom korala i ljepotom 
liturgije«. U drugim za njega značajnih duhovnim vježbama u kojima se odluči¬ 
vao već kao svršeni profesor, hoće li u svećenike ili bi ostao u svjetovnom zva¬ 
nju, odlučio je posvetiti se duhovnoj obnovi hrvatskog naroda. »Služit ću 
Gospodinu kao korektiv u katoličkim organizacijama... Isuse, bez duhovne 
obnove nema obnove hrvatskoga naroda.« 

Nekoliko redaka iz njegovog dnevnika neka nam barem malo približi ovog 
čovjeka koji je stupao u život pun ljubavi prema Crkvi, Euharistiji, praktičnoj 
Liturgiji, Žrtvi i Apostolatu. 

U crven bieli plavi ako upletemo gorući križ, koji će sve zlo 
uništiti, onda će Hrvatska svoju ulogu u svjetskoj poviesti 
izvršiti.« »Napasti navaljuju užasno, no molitva me drži. Pričest je izvor živo¬ 
ta« »Što je čovjek? Ništa. Ipak ta matematička točka obuhvaća mišlju veliku 
pozornicu svemira i još dalje... Kako je malen, a ipak tako velik!... A tko obuhva¬ 
ća, podržaje ravna to neizmjerno pozorište? On je, veličanstveni Duh, koji to 
obuhvaća. On je.« »Čim više poznam Katolicizam, tim više vidim da je neiscrp- 
Ijiviji.« 

Merz je spavao na podu, a jedanput tjedno živio o kruhu i vodi. Svakoga 
dana je molio svećenički časoslov. Njegova vanjština bila je veoma suvremeno 
uglađena. Poznata je činjenica da je znao po cijele sate proklečati pred Presve¬ 
tim, a njegovo, tamno odielo je uviek bilo uredno. Svaka crta bila je održana, 
sve u podpunome skladu. Zvali su »moderni svetac«. 

Njegov ratni dnevnik zaslužio bi da danas bude knjiga u kojoj će mnogi inte¬ 
lektualci naći obilje misli dostojnih čovjeka koji vjeruje i moli. U rovu i na bojištu 
stajao je s krunicom i Kempencom u rukama. 

O Merzu bi se dalo puno pisati. Ograničeni prostor za ovaj put nam to ne 
dozvoljava. Pa ipak, spomenut ćemo još samo jednu značajnu, veoma zna¬ 
čajnu crtu njegova života. I Merz je volio. U ranim danima zavolio je jednu 
mladu djevojku. Umrla je, kad mu je bilo šesnaest godina. Nije mu to smetalo 
da do konca života ne zavoli ni jednu drugu. »Moja je mladost, kako mi se čini, 
s njom legla u grob. Gledam djevojke, sviđaju mi se, ali pomislim li na nju, sve 
drugo izčezne.« Ovih nekoliko redaka iz dnevnika puno nam govori. Merz je i u 
svojim najintimnijim osjećajima bio kršćanin, koji je stalan i razmišlja. 

Posebnu svoju aktivnost razvio je u Orlovskom katoličkom pokretu Hrvat¬ 
ske. 

Za one koji se odazvaše Papinu pozivu i postadoše članovi domaće Kato¬ 
ličke Akcije napisao je desetak raznih knjiga i brošura iz područja vjere i znano¬ 
sti. 

U cielom svom djelovanju osobito se izticao u učenju i poznavanju papin¬ 
skih enciklika. Nekoliko puta hodočastio je u Vječni Grad da se pokloni Sve¬ 
tome Otcu. Merz je bio prvi čiji su se ponosni poklici Živio Papa orili zagrebač¬ 
kim ulicama. 


15 




Izcrpljen naporom, djelovanjem, radom i žrtvama umro je 10. V. 1928. 
Gospa, koju je posebno častio, pozvala ga je na proslavu rajskoga svibnja. 

Mladež, koju je predvodio Merz, nije stala. Nastavila je započetim putem, 
Merčevim programom: Za Boga i Hrvatsku! Za Crkvu i Papu! 

Na desetke tisuća hrvatskih Križara okupilo se oko barjaka s bielim križem 
i s Merčevom lozinkom: Žrtva, Euharistija, Apostolat. 

U sjeni grantinog križa počiva na Mirogoju Dr. Ivan Merz. Na nadgrobnom 
spomeniku urezane su riječi, koje je sam za tu zgodu pripremio: 

»Vjernom sinu Katoličke Crkve život je bio Krist, a smrt dobitak jer je oče¬ 
kivao milosrđe Gospodinovo i vječni počinak na Srdcu Isusovu.« 

Prigodom petnaestogodišnjice Ivanove smrti pridružimo se molitvi da ga 
Gospodin, ako je to njegova Sveta Volja, proglasi po čudesima, za koja se već 
moli i milosti dobivaju, svojim izabranikom. Sjetimo se u svih onih koji u ovim 
težkim danima ostvaruju Merčevo i svoje geslo: 

Hrvatska Kristu! 

Tonko Andrijin 


»Katolik« Šibenik 9/1938, 19,2 


Podlistak 

Na grobu Božjega čovjeka 

Velegradska buka me zasićuje. Glava se vrti od toga neprestavng štropotanja. 
Sjeo sam u tramvajska kola i eto me za čas na Mirogoju. 

Ulazim kroz veličajni portal s natpisom: »Kralju vjekova kojemu sve živi!« 
Tražim Njegov grob. Ali kako da ga nađeš? U onom velegradu mrtvih zaista je 
teško pronaći i slavne grobove. Pođem do čuvara i upitam ga: »Gdje je grob 
dra Merza?« On odgovori: »U 62. polju, idite tamo i pitajte kojega čuvara. 
Svatko znade za njegov grob.« Prolazim kroz mrtve ulice Mirogoja. Divni mra¬ 
morni spomenici izmjenjuju se s jednostavnim križevima, kamene ploče sa 
zasađenim grobovima. Nađem jednoga starog stražara. - »Molim Vas, gdje je 
grob dra Ivana Merza?« - »Tamo naprijed, izvolite za mnom«. Pođemo napri¬ 
jed. - »Dolazi li ko na Merzov grob?« - »O da, svaki dan neko dođe, osobito 
dolaze stranci. To je bio svet čovjek. Ja sam ga poznavao. Bio je vrlo dobar. I 
njegov životopis sam čitao.« 

Prođe nekih pet minuta. 

Evo me, klečim na Njegovu grobu. Ruke se same sklopiše na molitvu. Usne 
šapću, srce drhće i lupa od uzbuđenja. Ja sam prvi put na grobu ideologa Kri- 
žarstva, ja sam na grobu zaštitnika Križarstva. U glavi mi iskrsava nestašni dje¬ 
čak u Banjaluci, pa gimnazijalac, student, profesor, doktor, tajnik HOS-a, Božji 
čovjek - dr Ivan Merz. 

I ako kiša pada, ne ćutim da me je već promočila. Ja molim i razmišljam, 
razmišljam i molim. Sad mi se čini da vidim Ivana u sobici, kako bdije do u 
kasne noći mozgajući, kako će pronaći što zgodnije metode, da spasi kaotličku 
omladinu u Hrvatskoj. Sad opet mislim, da ga vidim, kako predvodi hrvatske 
Orlove pred Namjesnika Kristova. Sad mi se čini, da ga vidim, kako dugo kleči 
u kapelici i bdije pred Vječnim Utamničenikom. A sad opet da vidim kako trči 
od mjesta do mjesta i drži predavanja, tečajeve i konferencije. Sad mislim, da 
ga vidim, kako piše članak o novovjekim Križarima. A sad opet, kako bdije nad 
Križarskim redovima koje stupaju Zagrebom i nadahnjuje govornike na Papin 
dan u Zagrebačkom Zboru. Sav mi se prikazao u pameti: i kao ponizni ideolog, 
i kao vrli učitelj i odgojitelj. 

I opet molim. Kome se molim? Molim se Njemu: Za sebe, za Križarstvo, za 
svoje - za sve! Svima on može pomoći. 

Dan izmiče. Spušta se noć. Čini mi se: nad dosadašnji život hrvatske omla¬ 
dine, koja ne vjeruje u ideale spušta se noć. Odlazi jedan život - život liberali¬ 
zma i indiferentizma. Dolazi novi život, život vjere! 

Hrvatska omladina se dijeli s jednom erom povijesti. Preko Ivana Merza ona 
ulazi u drugu eru, u eru živoga vjerskog i nacionalnog života! 

Vjera u ideale se obnavlja! Hrvatska omladina vjeruje u ideale, koje joj osta¬ 
više preci njezini, a koje je obnovio dr Ivan Merz. 

A za što brže ostvarenje ovoga novog života potrebna je molitva i rad. 

Zagreb 15. X. 1937. 

Jerko Skračić 


»Orlovska straža« 1928, 6/175-178 

Zadnji dani dra Ivana Merza 

Naš je Ivo zadnjih godina neprestano pobolijevao. Mi smo to znali, ali nismo 
ni slutili, da je rastanak tako blizu. Bolovao je od upale dušnika, vrata, plućnih 
vršaka, porebrice i nikako se nije mogao posve da oporavi uza svu pažnju, koju 
su mu posvećivali njegovi roditelji i uza sve njegovo lično nastojanje, kojim se 

odrekao i tvrdog ležaja i posta i mnogih navika, kojima je kroz godine svladavao 
sebe. U njegovu dnevniku čitamo 10. II. 1928.: »Dobio sam akutnu upalu čelju- 
sne šupljine... Blago onima, koji s radošću iz ruku Gospodnjih primaju svaku 
bol i sjedinjeni s Isusom doprinose je za raširenje Crkve Isusove u dušama«... 
15. II. 1928. »Lahko je svaki dan primati sv. pričest i gostiti se s Gospodinom. 
Oh, kako je čovjeku trpko, kad mora da grize i jede tvrdo drvo svetoga križa!« 

Patnja zadnjih dana. 

Bolest je sve više napredovala i zadavala mu sve više teškoća. Liječnici mu 
preporučiše operaciju. On se odlučio na operaciju. Našao sam ga zadnje večeri 
prije njegova odlaska na kliniku, kako slaže fascikle svoje opsežne kartoteke. 
Rekao mi je, da želi pomno sve urediti prije nego ode na operaciju. Ponovno je 
uredio svoju knjižnicu i veliku korespondenciju i tek se tada oprostio s rodite¬ 
ljima i pošao na kliniku. Pripisivao sam to njegovom smislu za red i njegovoj 
savjesnosti. No bilo je tu mnogo više: Ivo je predosjećao, da ne će dugo živjeti, 
i on se potpuno spremio za smrt i htio je da sve bude u potpunom redu. Svojoj 
je majci zadnje vrijeme znao reći, da će umrijeti prije nje i u po šale je molio, 
neka uzme za sina jednog njegova prijatelja i druga iz predsjedništva HOS-a 
koji je ostao bez oca i majke. Oprostivši se s roditeljima pošao je svome ispo¬ 
vjedniku, gdje je uvijek nailazio na puno razumijevanje i utjehu u najtežim časo¬ 
vima svoga života. Tako je i ovaj put ohrabren izašao iz one sobice na zadnji 
put svoga križa. I uspeo se u prvi kat ušne klinike, gdje mu je u sobi br. 23, 
Kutvirt, doznačen krevet u dnu sobe, desno od prozora. Bilo je to 26. travnja. 
Drugo ga je jutro operirao prof. dr Mašek, koji mu je zajedno s ostalim liječni¬ 
cima, posvetio svu pažnju i brigu. Iza operacije rana je tako jako krvarila, da mu 
je pozlilo, te je on sam pitao liječnika, bi li pozvao svećenika. Kad je ovaj to 
potvrdio, molio je, da se telefonski pozove njegov ispovjednik, da mu dade 
zadnju pomast. No ovaj je došao, pa ga je samo utješio, a da mu nije dao zad¬ 
nje pomasti, jer su na klinici bili uvjerenja, da će krvarenje prestati i rana 
doskora zacijeliti. Kad krvarenje ipak nije prestajalo, a Ivo je sve više slabio, jer 
je mogao samo nešto mlijeka da uzme cjevčicom, zaustavljena je krv umjetnim 
sredstvima. Tada su mu već skinuli i ovoj, te se činilo, da bolest kreće svojim 
normalnim tokom. Već je mogao i nešto više mlijeka i tekućih stvari uzeti sa 
cjevčicom. U to je iznenada počela rasti temperatura, a on je priznao da ga boli 
glava. Tako je opet prošlo nekoliko dana, a da se nije opažalo posebnih razloga 
ozbiljnoj bojazni. Koji put se činilo, da teško govori i da je vrlo umoran, ali to nije 
bilo ni čudo uz toliki gubitak krvi, visoku temperaturu, a tolike dane gotovo bez 
hrane. U četvrtak, 5 svibnja kad se slavilo našašće svetoga križa, bio je vrlo 
umoran i vrlo je malo govorio. Mislio sam, da ga umaraju mnogobrojni posjeti. 
Kad su svi otišli, zamolio je, da mu se donese sjutradan, na prvi petak, svetu 
pričest. Dogovorih se sa časnom sestrom, koja ga je dvorila, da će mu donijeti 
svetu pričest bolnički duhovnik, kad bude pričešćivao i druge bolesnike. Svetu 
je pričest primio s velikom sabranošću i pđbožnošću. Cio je dan umorno ležao 

i Ijubezno primao mnoge posjete. U subotu su mu oči postale osobito velike i 
svijetle. U nedjelju, na blagdan svetog Ivana, zaštitnika hrvatskih orlova, opet je 
primio svetu pričest i to je bio posljednji razgovor, što ga je vodio ovdje na zem¬ 
lji i što ga je mogao riječima izraziti, a ujedno i posljednja njegova sveta pričest. 
Tog je dana već ranim jutrom svima nama postalo jasno, da se Ivo nalazi u 
životnoj opasnosti. Upala čeonih šupljina prouzročila je upalu mozgovne opne, 
koja je postajala sve više difuznom. Našem je dragom Ivanu bolest uzela naj¬ 
prije govor, onda uopće cijelu desnu stranu tijela. Liječnici su poduzeli sve, što 
je bilo u njihovoj moći, da ga uzdrže na životu da ga spasu . No nisu više tajili, 
da samo čudo može ovdje promijeniti prirodni tok bolesti, kako se razvila kod 
Ivana. Držali su, da će preminuti već u nedjelju, ali njegovo zdravo srce i čistim 
i strogim životom vanredno sačuvani organizam dugo se borio protiv tako 
nagle smrti. Velike je boli i teške patnje zadnjih dana podnosio takvim mirom, 
strpljivošću i obzirnošću, da su se svi prisutni divili. Časna sestra, koja ga je 
dvorila, rekla mi je da nikad nije imala takvog bolesnika, da joj se činio kao sve¬ 
tac. U nedjelju poslije podne, oko četiti sata, podijelio mu je njegov ispovjednik 
zadnju pomast u prisuću očevu i najbližih prijatelja. Ivo je bio pri potpunoj svi¬ 
jest, ako i nije mogao govoriti. Kad gaje, iza zadnje pomasti, njegov ispovjednik 
pitao, želi li još što da kaže, kimnuo je glavom, da bi želio. A ispovjednik, pogađ 
ajući njegove misli, prema zadnjem razgovoru s njime, prije operacije, upitao 
ga: »Zar ne, vi žrtvujete svoj život za hrvatsko Orlovstvo?« Ivo je opet dao znak 
glavom da to želi. 

Pred smrt. 

Prema liječničkoj odredbi morali su se sada ograničiti mnogobrojni posjeti. 
Ivo je bio pri svijesti, i sve je zapažao, ali nije mogao reagirati drugačije, nego 
samo kimanjem glave, a kasnije samo još očima. Često su ga znali teško mučiti 
grčevi, u kojima je sigurno otplatio posljednji dinar svoga duga Stvoritelju; u 
kojima je sigurno otplatio posljednji diran svoga duga Stvoritelju; ako je još 
imao za što da trpi, tada je onih dana prošao svoje čistilište. Čas prije i čas 
poslije grča bio je pri punoj svijesti i prepoznao je one, koji su bili oko njega, pa 
bi lijevom rukom prešao preko glave gledajući ih onim velikim bolnim očima 
tako im govoreći, da ga glava boli. To je bilo sve, što je kazao i onim rijetkim 
posjetima svojih najbližih saradnika, koji su zadnjih dana smjeli na kratko vri¬ 
jeme k njemu. Kad je opazio oca uza se znao je uzeti njegovu ruku, stisnuti je 
i približiti svome licu pokazujući tako svoju nježnost prama ocu i moleći ga da 
se moli za nj. 

Često smo mu dali da poljubi križ i govorili: »Isuse tebi trpim, tebi živim, tvoj 
sam živ i mrtav!« Zadnje je dvije noći uza nj bdila časna sestra, a kroz dan je bio 
uvijek po jedan svećenik prisutan. Posljednje je noći uza nj bdio naizmjence 
msgr. dr Beluhan, P. Ambroz i O. Pavelić. U četvrtak, 10. svibnja u jutro opet 
se našao uz Ivanovu smrtnu postelju msgr dr. Beluhan, koji mu je u ruku uti¬ 
snuo i smrtnu svijeću, dok smo mi drugi sa suzama u očima i drhćućim glasom 

molili: »Pritecite sveci Božji, dođite mu ususret anđeli Gospodnji prikazujući 
dušu njegovu pred licem Gospodnjim. Neka te primi Krist, koji te je pozvao i 
neka te anđeli dovedu u krilo Abrahamovo prikazujući dušu tvoju pred licem 
Gospodnjim.« Prisutan je bio uz msgra dra Beluhana i dr Protulipac. Ivanovo je 
disanje bivalo sve polaganije, bilo sve slabije; ležao je mirno, zatvorenih očiju. 
U to širom otvori velike oči, iz kojih mu je kanula smrtna suza. Pogled je upro 
tamo daleko u visinu, miran, pouzdan, siguran, još jedan uzdah, još jedan mali, 
jedva primjetljivi trzaj, i dr Ivo Merz je predao Svevišnjemu svoju plemenitu 
dušu. A mi smo kleknuli, dok je msgr dr Beluhan molio: »Pokoj vječni daruj mu, 
Gospode, i svjetlost vječna neka mu svijetli. Da počine u miru. Amen.« 

»Dio je njegov među Svecima!« 

Mnogo se onih dana molilo i žrtvovalo u Zagrebu i po svim hrvatskim krajevima, 
da Gospod povrati zdravlje svome gorljivom apostolu, kome je predstojao život 
velike izvandredne djelatnosti za slavu Božju. Pojedine su ugledne ličnosti 
žrtvovale svoj život i molile Gospoda, da njih uzme s ovoga svijeta, a njega da 
ostavi na životu. Gospodu se drugačije svidjelo. Ne mogu se oteti dojmu, da 
Ivanova smrt imade dublje, mističko značenje. Prekrasno pismo nadbiskupa 
Šarića i biskupa Srebrenića, koji ga tješe i šalju mu svoj biskupski blagoslov, 
nije više mogao čitati, ali smo mu pri svijesti saopćili sadržaj. Apostolski nuncij, 
nalazeći se 9. svibnja na proputovanju u Zagrebu, obaviješten o bolesti dra 
Merza pohodio ga je i podijelio mu apostolski blagoslov. Sav potresen rekao je 
tom prigodom Ivanovom ocu: »Ako umre, nije nesreća za nj, nego za nas.« U 
predvečerje smrti primio je i od samog svetog Oca Pape Pija XI. brzojavni bla¬ 
goslov. Tako je naš Ivo, koji je toliko ljubio Svetoga Oca gledajući u njemu 
živoga Krista, primio na samrti i ovu rijetku utjehu i zadovoljštinu.... Ali on, koji 
je upravo zadnje vrijeme toliko žeđao za trpljenjem i želio da bude zabo¬ 
ravljen, primio je od Gospoda i tu milost, da nije mogao vanjskim znakom poka¬ 
zati svoje radosti nad ovom velikom pažnjom biskupa i Svete Stolice; on je 
mogao tek zahvalnim trenom očiju pokazati, da je razumio, što su mu rekli... 
Unišao je u kliniku kao jedan običan pacijent, a njegovo je mrtvo tijelo izneseno 
s posebnim počitanjem, koje se iskazuje rijetkima. Da, dragi brate Ivo: prava je 
veličina u poniznosti i zaboravu pred ljudima, kako si Ti to zadnjih dana naro¬ 
čito podvlačio. 

Na kliniku je sa sobom uzeo svoj nerazdruživi veliki Misal, razmatranja P. 
Meschlera, odluke svojih zadnjih duhovnih vježbi i krunicu koja mu danas ovija 
hladne prste. Kako nije mogao sam više »moliti misu«, zamolio me 1. svibnja, 
na dan svetih apostola Filipa i Jakova, da mu čitam misni obrazac. I zar je slu¬ 
čaj, da je zadnje, što je tako čitao iz svoga misala, čitanje knjige mudrosti: »Sta¬ 
jat će pravednici u velikom postojanstvu protiv onih, koji ih pritješnjivahu i 
odnesoše rodove rada njihova. Videći zbunit će se od groznoga straha i divit će 
se neviđenomu i nenadanomu spasenju i govorit će u sebi skrušeno i od tje- 

skobe duševne uzdisat će: »Ovo su dakle oni, kojima se nekoć podsmijevasmo 
i podrugivasmo. Mi lude, držasmo život njihov za ludost i svršetak njihov za 
sramotu: a gle, kako se pribrojeni među sinove Božje i dio je njihov među sve¬ 
cima!« 


LUČ 23/1927/28, 9-10, 276-277 

Pero Crnkovački, Rim: 

BRAT - VITEZ 

(USPOMENE NA DR. IVU MERZA.) 

ZAGREB, 1922723. 

Umoran sam jako. Trebao bi da legnem - da mi živci otpočinu, jer sutra je 
opet težak dan. Ne, ne ću leći. Valja mi zabilježiti. Sutra će sve biti u drugom 
koloritu - a to ne bih želio. Jer mi smo ljudi - bića, koja pjesnici uspoređuju: pli¬ 
mom i osjekom. Promjena je češća, nego u naravi, zato valja žuriti. 

Čitao nam je I. M. svoju doktorsku disertaciju. Plod studija, finog osjećaja, 
istinskog proživljavanja - života. Pričinja se časomice, kao da on stoji posve 
izvan obrađenog materijala i promatra: kako nebeska ljepota katoličke liturgije 
svladava ohole pjesnike bezbožne Francuske. Kako ih čini malenima, sićišni- 
ma, nemoćnima. Kako ih krši, mrvi, raskida i onesvješćuje: Libera me Domine, 
de morte aeterna —, oživljuje: Rorate coeli desuper —, podiže u visine: Alle- 
| u j a - - resurrexit - - i baca opet u prah kao pokojnike i grešnike: Miserere - 
- Ali nije on samo objektivni psiholog. Na svakoj stranici vidiš i osjećaš njega. 
Njega, koji je tako lijep - čist. Dok nam čita, duša mu gori vatrom, koju ja ne 
poznam, glas zvoni ljepotom, koju sam samo vidio u dječjim očima. Pa kad dođe 
koje mjesto, koje ilustrira psalmom ili crkvenom himnom, onda je izražaj nje¬ 
gova lica neobičan. Ne znam da opišem to lice, koje plamti. Je li to intenzivni 
doživljaj literarne ljepote? Je li to proživljavanje Božanske poezije sv. Pisma? Je 
li to izljev ljubavi nebeskom Autoru te poezije? Je li to čistoća mladenačke 
duše, koja izgara u čežnji za zaručnikom? 

Kako mu je lijepo čisto oko. Kako je tih, Ijubezan. Uvijek nasmijan, vedar i 
veseo. Zar ta duša ne zna: što je bestidnost gradskog uma i pakao gradske 
noći? Zar prolazi mimo ljudi s molitvom u duši, s ljubavlju u srcu? Zar dolazi 
među ljude kao mironosac i pionir novoga života? 

Kako je lijep čisti mladić! Otkud ja znam, da je on čist? Vidio sam - osjetio 
sam. 

Dr. Ivan Merz kao profesor u Zagrebu 


- Non potest civitas abscondi supra montem. 

Danas sam vidio I. M. u crkvi. Bio je kod svete pričesti. 

Ja ne znam: što da rečem!? U njemu vidim ideal katoličkog đaka. U njemu 
vidim realizaciju našeg programa rekristijanizacije. Izgradnja samoga sebe - 
drugo će nadoći samo po sebi. Na sebi valja osjetiti, što je to žrtva, samozataja 

- junaštvo. Na sebi valja iskušati bičeve, koje se nude drugima. Sebe valja 
skršiti, da uzmognu drugi vidjeti i spoznati veličinu čistoga života. 

- panem Angelorum manducavit homo. - i zato mu je srce ljiljan. 

ROMA, 1926 

Koliko sam radostan, što sam susreo I. M.! Malo sam razgovarao s njim, jer 
nije bilo vremena, a i on je nevoljko govorio o onom, što sam ga pitao. Nije htio, 
da u sjeni Isusovih prvaka sv. Petra i Pavla, koji su ljubeći Učitelja umrli za Nje¬ 
ga, govori o onom, gdje je tako malo istinske ljubavi i bratstva. Razumio sam 
ga. I kako mi je drago, da je opet pokazao svoje čisto srce. 

- Kako ti je? - zapitao me i odmah dodao, umjesto mog odgovora. Kako ti 
je lijepo u tom svetom gradu! 

— Ja sam gledao opet njegovo lijepo čisto oko, koje je gledalo prema bazilici sv. 
Petra. Pričinilo mi se, kao da ga je spopala jedna želja, ali koja mora ostati neo¬ 
stvarena. 

- Zašto on ne postane svećenik? 

Netko je viknuo: Hajdemo, a moje pitanje je iščezlo, jer je valjalo odgovarati 
na pitanja znatiželjnih. I dok smo razgledali umjetnine veličanstvene bazilike, 
naše katoličke slave i ponosa, katkad bi se i on potrudio, da štogod razloži ili 
na što upozori. Svagdje je tražio u prvom redu simboličko značenje predmeta, 
onda umjetničko. Tada je govorio s toliko oduševljenja o Spasitelju, bi. Djevici, 
sv. apostolima, da sam ga gledao, gledao i sjećao se onih zimskih večeri, kad 
sam uživao u njegovim liturgijsko-literarnim razlaganjima, spominjao se kišovi¬ 
tih jutara, za kojih sam ga promatrao u isusovačkoj crkvi. 

On je još mlad. Pa kad smo stajali pred Michelangelovom »Pieta« i razgo¬ 
varali: zašto je umjetnik prikazao Majku tako napadno mladom, a odgovor je 
rezonirao: čistoća i nevinost ne stari, onda mi je govorio psalam: Quis ascendet 
in montem Domini, aut quis stabit in locosanctoeius? Innocens manibus, 
et mundo corde. 

Ja sam sretan, da je takav vitez na čelu orlovske vojske. 

ROMA, 1928. 

Umro je I. M. 

- Desiderium cordis eius tribuisti ei - pjeva psalmist. 

Kratka i suha novinska vješt o njegovoj smrti. O smrti brata - viteza. I sad? 
Ostala vojska bez vođe? Ostala braća i sestre bez brata? 

Ne! 

- Consummatus in brevi tempore explevit tempora multa. Placita enim erat 
Deo anima illius: propter hoc properavit educere illum de medio iniquitatum - 
U Knjizi Mudrosti. 

Ne plačimo! Ne slabimo u snagama i ne krijepimo se uzdasima! Ne mučimo 
se pitanjem: zašto nas ostavljaju najbolji: I ne tražimo pomoći i izlaza u even¬ 
tualnostima! Zapjevajmo: Te Deum laudamus, Te Dominum confitemur! Zar nije 
dosta bapskog priželjkivanja: e, da nam je ostao Eckert, Rogulja, Merz - sve bi 
bilo bolje, drugačije? Ne bi bilo bolje! Možda drugojačije!? »Svidjela se Bogu 
duša njegova«, a mi zar da plačemo, što je tako? Mjesto radosti - bol. Ljubav 
naša je velika, a mi smo slabi. 

»Svidjela se Bogu duša njegova« - njihova, koja u vječnoj gloriji Neba ado- 
rira pred Svevišnjim, moleći za nas grešnike. Ublažuje gnjev Gospoda poradi 
bezakonja naših i moli blagoslov za nas neposlušnu djecu. I Gospod sipa bla¬ 
goslov - super pios et impios, a braća naša, vitezovi naši, sveudilj mole. I mi 
idemo naprijed! 

- Beati immaculati in via, qui ambulant in lege Domini - 


»Luč«, 231927/28,8,234-235 

t Dr. Ivan Merz 


U četvrtak, dne 10. o. mj. (1928.) umro je nakon kraće i teške bolesti dr Ivan 
Merz, profesor nadbiskupske gimnazije i potpredsjednik Hrvatskoga Orlov¬ 
skoga Saveza. 

Dijete iz dobre familije, mješavina raznih rasa, s pretežito germanskim 
racionalističkim osebinama, on je već kao zreliji mladić stupio u redove orga- 
nizovanih katolika pod direktnim i indirektnim uticajem svoga profesora i prija¬ 
telja g. dra Ljube Marakovića. Proživivši za vrijeme rata evropsku klaonicu, on 
ostaje i dalje u glavnom pod velikim uplivom njemačkog duševnog života mada 
se već tada jasno razabire reakcija na njemački racionalizam: u tom smjeru 
karakteristična je crta pokojnog Merza članak, koji je napisao u »Luči« 1919. 
god. 

Iza toga, pokojni Merz studira u Francuskoj. Tu je, u središtu Francuske u 
Parizu, ušao dublje u francusko-galski duševni život. U prvom redu poprima 
mnogo od francuskog romantičnog katolicizma. On, duboko kontamplativan u 
poratnoj psihozi odvraćanja očiju od cjelokupnog javnog života, poprima 
mnoge značajke romanskog tipa organizovanih katolika. I, kad su se kod nas 

počela tretirati pitanja Katoličke Akcije, dr. Merz će nastojati da u pojam ujedi¬ 
njenog rada organizovanih katolika unese one tipove organizacija, koje su kod 
Francuza razvijene. On će, i ako dobar poznavalac enciklika Leona Trinaesto¬ 
ga, Velikog Pape Reformatora, sve svoje sile razvijati oko prosvjetnih društava, 
dok neće dovoljno posvećivati pažnje drugim akcijama katolika. 

Pokojni dr. Merz bio je neobično naobražen čovjek. On je imao jako razvijen 
dar suđenja činjenica, a nada sve literarnih stvari i pokreta. Bio je vrstan pozna¬ 
valac francuske i njemačke kulture i filozofije, a poznavao je kao autodidakt i 
mnoga teološka pitanja. Ono malo literarnih rasprava koje je napisao, odavali 
su vrsnog kritika i dialektika. Njegova disertacija postigla je veliko primanje. I da 
*je pokojni Merz ostao pri tome radu, on bi bez sumnje postigao zamjerne 
uspjehe. 

Međutim, sav zauzet za apostolat duša, za širenje Kraljevstva Hristova na 
zemlji, on je taj rad napustio i posvetio svoje velike sposobnosti drugome radu: 
htio je da bude ideolog Orlovstva, vođ omladine, pa je prema tome i udesio 
svoj književni rad. U tome je smjeru dao nekoliko brošira, napisanih na brzu 
ruku, bez literarnih pretenzija. Sav zauzet proučavanjem crkvenih odredbi, 
enciklika, autodidaktički proučavajući crkvenu filozofiju, postao je više komen¬ 
tator nego originalan pisac. Zadovoljavao se čednom ulogom, da pred hrvat¬ 
sku javnost iznosi mišljenje ovoga ili onoga, dok se iz njegovih spisa nije moglo 
doznati zapravo njegovo mišljenje. Zato će njegova djela, književno poučna, 
ostali bez većeg utjecaja na čitače. 

Nego sav draž Merčeve ličnosti nije bio u njegovim nacionalnim nazorima; 
nije bio u jakosti njegova stila; još manje u njegovim dubokim mislima; najmanje 
u originalnosti njegovih pogleda. Merz je velikan duše, profinjene dubokim reli¬ 
gioznim životom; njegova je veličina u odgoju srca u onom dubokom asketič- 
nom životu, koga je provađao u današnje vrijeme, kad se rijetki odriču naslada, 
ugodnosti, prijatnosti i zadovoljstva. Trajnim duhovnim vježbanjem, askezom, 
trapljenjem on je postigao visoki stepen duhovnosti. Trebalo je samo par puta 
doći s njim u doticaj, da se opazi šta može učiniti Milost, molitva i odricanje. 
Nikad nestrpljiv, nikad nagao, uvijek ljubazan, neprestano u radu, neumoran, 
priprost, on je nosio sve one velike i lijepe odlike, koje rese Hristova viteza, Hri¬ 
stova gentlemena. Imao je požrtvovnost apostola Pavla, a ljubav apostola Iva¬ 
na, da se izrazim na taj način. Romantik po naravi, on je sanjao o Crkvi, kakvom 
je mnogi zamišljaju u srednjem vijeku, duhovnom zajednicom svih pravovjernih, 
s jednim učiteljem Hristovim zastupnikom Sv. Ocem Papom. I baš pitanju auk- 
toriteta (Nijemac po rodu!) on je dosta svojih stranica posvetio. Htio je čitav 
život svesti u neke određene hierahične formule i ljestve, gdje bi sve išlo na 
tanko uređeno i na tanko određeno. Nije dovoljno shvaćao kompleksnost 
života i sve njegove zamršene niti, već je kao German auktoriteta i Latin po 
boljem dijelu svoje izobrazbe, sve nastojao svesti u red, sve treba imati svoje 
točno podjeljeno mjesto. 

U njemu je bilo Franjine jednostavnosti, priprostitosti i naivnosti. Primajući 
dnevno Kruh Anđeoski on je, pored dubokog religioznog života, postigao i neo¬ 
bično privlačivo vladanje, tako da se rijetko sretalo ljude, s kojima se moglo 
raditi i općiti s toliko prijatnosti, kao s drom Merzom. U vrijeme najtežih sukoba 
u katoličkim redovima, dr. Merz, ma da tvrdo uvjeren u svoje poglede i ma da 
je imao nešto od njemačke tvrdoglavosti, nije nikada prešao mjeru i nastojao je 
uvijek da bude objektivan, a to je velika stvar u borbi, kad mnogi ne mogu gle¬ 
dati stvari ravno u lice, već neprestano prevrću i događaje i ljude i daju im svoje 
vlastito i proizvoljno osvjetljenje- 

Smrt nije ni njega poštedila, iako je bio tek na početku svoga djelovanja. 
Ona ima ukusa. Odabire ono, što je najljepše. I one, od kojih smo mnogo oče¬ 
kivali. Odnijela nam je Rogulju; ugrabila je Eckerta; odnijela nam je prerano 
Sudetu; i sada je postavila u grob bijelu dušu, Božjeg viteza, neumornog rad¬ 
nika, žrtvu prevelikog rada, dra. Ivana Merza, kome neka je pokoj i trajna uspo¬ 
mena u redovima domagojskog djaštva! j 3 

(Mak Ujević) 


Ostavi nas Pastir dobri.... 

To su riječi Sv. Pisma Velikoga petka, koje se mogu primijeniti na smrt veli¬ 
kog isusovca, učenjaka, propovjednika i biskupa Miju Škvorca. Mnogo je radio 
za proslavu Ivana Merza, pa smo dužni njemu zahvalnost i molitve. Bio je u 
komisiji koja je pripremala materijale za beatifikaciju Ivana Merza. Ta komisija 
je otpočela rad 1958. g. Ustanovio ju je i potvrdio vrijedan uspomene zagre¬ 
bački nadbiskup Kardinal Franjo Šeper koji je kasnije u doba Pape Pavla VI bio 
predstojnik Kongregacije za nauk vjere. Pokojni Kardinal je bio učenik Ivana 
Merza. Jednom prilikom bio je u Šibeniku. Slavila se 900. obljetnica grada. Do 
njega se probio novinar njemačkog časopisa, »Bunte illustrirte« i postavio mu 
ravno 21 pitanje. Posljednje je bilo otprilike: »Tko je Eminenco, u Vašem životu 
ostavio najveći trag s obzirom na vaš odgoj i karijeru?« Kad sam ja to pročitao, 
mislio sam, Kardinal će reći: »Alojzije Stepinac«. Bili su kolege u Germanikumu 
u Rimu i studirali zajedno na Gregorijani, no, Kardinal je na veliko i ugodno izne¬ 
nađenje rekao: »Štogod imam zahvaliti za svoju osobnu kršćansku formaciju i 
što još danas imam - sve imam zahvaliti odgoju i svetom primjeru dra Ivana 
Merza, mojega profesora iz francuskoga jezika«. Vjerujem da je kardinal izbliza 
vidio kako Merz živi po evanđelju i to ga oduševilo, kako su kršćanski primjer 
i bratska riječ profesora dra Ljubomira Marakovića bitno utjecali na kršćansku 
praksu i formaciju našega budućeg Blaženika Ivana. 

Pokojni biskup Škvorc pozvao me jednog dana u ime našega zagrebač¬ 
koga Kardinala, da li bih kao župnik sv. Petra u Zagrebu, što je već bila tradi¬ 
cija, preuzeo dužnost, da budem aktor kauze Sluge Božjega Ivana. Pristao 
sam, mada sam znao, da je to težak i dugačak posao. Bilo je i dosta poteškoća 
u tom postupku još za života biskupa Škvorca. Ali je sve riješeno. Sv. Kongre¬ 
gacija nije htjela ostaviti ni jednu nejasnoću. Komisija iz Zagreba je još uvijek 
slala potrebne informacije u Rim na zadovoljstvo Kongregacije uz svesrdnu 
pomoć i suradnju biskupa Škvorca. Kad je sa mnom govorio o Merzu, sav je 
sjao. Škvorc, kao duhovni čovjek i intelektualac, gledao je Merčev put i sebe tu 
prepoznavao, kao i mi svi drugi, koji smo željeli slijediti Merza. 

Sigurno, da je Merz s neba zagovarao i pratio težak život o. Mije Škvorca. 
Bio je o. Mijo akademski propovjednik. Slušala ga sva akademska mladež 
Zagreba, i cijeli tjedan raspravljala o glavnim mislima njegova govora. Bio je rje¬ 
čit. Riječ mu je tekla kao sv. Ambroziju ili sv. Ivan Zlatoustom. Njemu nije manj¬ 
kalo izraza. Veoma je brzo i logično mislio, što se osobito vidjelo na javnoj tri¬ 
bini u Zagrebu, kada je pred velikom publikom raspravljao o životnim pitanjima 
ljudske egzistencije - i to s velikim uspjehom. Napisao je divnu knjigu o Vjeri i 
nevjeri', te Jeruzalem i Antiohija. Već je za tisak imao pripravljen tekst života Isu¬ 
sova, napisao je i jedan roman, mnogo pjesama, osobito onu, koja je bila himna 
Euharistijskom Isusu s tako divnom melodijom maestra Galetića. 

Nije u životu mogao iscrpsti sav syoj kapacitet. Stavljen je na stranu, nitko 
ga kao takovog nije trebao. Jednom mi se teško i tužno očitovao u svojim Kri¬ 
ževcima koje je volio. Sav život mu je bila žrtva, jačala ga Sv. Euharistija, koja 
mu je dala veliki raspon propovjedničkog poziva, da apostolskim žarom pri¬ 
vede i druge k Isusu kao i Merz. Hvala mu za sve, što je učinio za proslavu Ivana 
Merza, a dobri Bog, za kojim je zadnje dane tako žudio, bio mu nagrada u vječ¬ 
nosti. 


Obavijesti 

Vlč. dr.ž o. Božidar Nagy premješten je iz Rima u Francusku. U Baneux 
kraj Pariza gdje gdje je naša Katolička misija. Prije toga bio je šest godina 
Direktor hrv. radio misije na Vatikanskom radiju, koju službu je vršio na opće 
zadovoljstvo. Uza to je od 1986. bio Postulator za Kauzu Sluge Božjega Ivana 
Merza, koja se vodi u Svetoj Kongregaciji za proglašenje svetih. O. dr. Nagy je 
izvrstan ekspert za tu stvar, jer je upravo na salezijanskom sveučilištu u Rimu 
i doktorirao prikazavši u svojoj disertaciji lik Ivana Merza kao učitelja duhovnog 
života, čovjeka, koji je bio sav angažiran u KA, kakovu je želio Papa Pio XI, 
iskreno ljubio Sv. Crkvu, poštivao Sv. Oca, kao samoga Krista. Bio je vitez BI. 

Djevice Marije, a svu snagu je crpio iz Presvete Hostije. Geslo mu je bilo: Žrtva, 
Euharistija, Apostolat. 

Po disertaciji dra Nagya se vidjelo, da je Merčeva KA u Hrvatskoj čišća od 
političkih natruha od same KA u Italiji. Bio je veliki pokornik, čovjek molitve i 
rada. Poznavao je 10 jezika. 

To je svrha službe dra Nagya, kao postulatora, da pred Svetom kongrega¬ 
cijom za Svete pokaže i dokaže, da je Merz zavrijedio da bude uzdignut na čast 
oltara. Merz je rođen u Banja Luci, ali je službovao u Zagrebu, gdje je umro i 
sada mu zemni ostaci počivaju u Bazilici Srca Isusova u Zagrebu. Smrti dan se 
slavi u toj crkvi svake godine 10. svibnja. 

Dr. Nagy boraveći sada u Parizu i dalje vrši svoju uzvišenu službu zdušno 
i savjesno, kao postulator. Spomenuti moramo i njegovu zaslugu, da se kupila 
kuća malo izvan Rima, zvana Domus Croatica, da bude gostinjac i svratište 
sviju Hrvata katolika iz čitava svijeta, kada dođu u Rim. Tamo često dolaze i 
naši mladi. Vraćaju se sa velikom radošću radi susreta s Kristovim Namjesni¬ 
kom i s onim svetim Rimom. Tako se u intimi svoje duše povezuju sa Sv. 
Crkvom i Sv. Ocem. Dr. Nagy je i veliki apostol mladih. Buduća vremena će 
pokazati, što je značio njegov rad, da je mlade dovodio na izvore kršćanstva. 

No, mi gajimo nadu, da će se dr. Nagy opet vratiti u Rim. Ja, kao Aktor 
Kauze lvana Merza, stalno s njime podržavam vezu u Parizu, pa sam dužan u 
ime sviju štovatelja Sluge Božjega Ivana ovim putem izraziti mu hvalu sa dodat¬ 
nom željom, da što više naših mladih dovede k Sv. Ocu, koji je vidljivi Krist na 
ovome svijetu, kako kaže Ivan Merz. 

Vlč. o. Izidor Jedvaj, koji je bio vicepostulator u kauzi Ivana Merza, premje¬ 
šten je iz Zagreba u Osijek, župa Višnjevac. Tu župu već oo. Isusovci drže 
dosta dugo. Do ovog vremena je bio tamo o. Pero Bulat, koji je dugo radio u 
Glasniku Srca Isusova i Marijina te držao diljem cijele zemlje mnoge uspjele 
pučke misije. O. Jedvaj je preuzeo u domovini brigu za Merčeve stvari, bio je 
član komisije, koja je pripremala materijale za Merčevu beatifikaciju, uređivao 
veoma dobro Bilten o Merzu sa mnogo ukusa i lijepog sadržaja. Čuvao Merčev 
muzej u Isusovačkom samostanu U Zagrebu, brinuo se za financije i širio pro¬ 
pagandni materijal. Za ovaj veliki trud Gospodin mu uzvratio po zagovoru S.B. 
Ivana, za čiju čast i proslavu je tako zdušno radio. 

Prigodom izlaska iz tiska druge knjige o Merzu od Dra Knievvalda knjiga je 
prezentirana na više mjesta. Najprije u Remetama na rekolekciji svećenika 
Zagreb-lstok, po želji preč. dekana Željka Juraka, župnika sv. Pavla iz Retkov- 
ca. 

Aktor kauze je govorio opširno o Ivanu Merzu. Svećenici su predavanje slu¬ 
šali sa velikim interesom, osobito u onom dijelu gdje se Merčev život aplicirao 
na naš svećenički život i svi su primili po jednu knjigu na dar. 

U sjemeniništu na Šalati na poziv preč. o. rektora Josipa Antolovića tako¬ 
đer je bilo informativno izlaganje o Merzu, kao učitelju u duhovnom životu, oso¬ 

bito mladima koji se spremaju za sveti svećenički stalež. U Merčevu Dnevniku 
može svaki sama sebe prepoznati i biti ohrabren za žrtvu koju traži uspon 
prema kršćanskom savršenstvu. Svaki seminarac je dobio po jednu knjigu. 
Duhovne osobe moraju prihvatiti Merza, osobito svećenici i predložiti ga vjer¬ 
nicima kao uzor. To traži Sv. Crkva danas - eklezijalno gibanje prema boljem 
kršćanskom životu. Ako je mogao Merz, zašto ne bi mogli i drugi. Tako reče i 
sv. Augustin za sebe. 

U dvorani Vijenca u Bogoslovnom sjemeništu u Zagrebu je također izlo¬ 
žen presjek Merčeva života. Protumačeno njegovo geslo: Žrtva, Euharistija i 
Apostolat. Svojom velikom pokorom i odricanjem Merz je pokazao da je to 
jedini put k savršenstvu - sama ljubav prema Bogu i vjera bez dobrih djela jest 
mrtva. Klerici, budući svećenici bit će propovjednici Evanđeoske istine, koju 
nam je Krist objavio, ali da po njoj živimo. Zato kreposni kršćanski život sveće¬ 
nika najbolja je propovijed Sv. Evanđelja. 

Merz je svojim životom, svojom mladenačkom problematikom i kršćanskim 
sazrijevanjem primjer i poticaj za svakoga kršćana, a kamo li za budućega sve¬ 
ćenika. Klerici su primili knjige uz poticaj, da proučavaju Merčeve dnevnike, 
vide se u njima i svoje probleme rješavaju na Merčev način. On je najbolji uzor 
današnjoj mladeži kako veli često Sv. Otac Ivan Pavao II. 

Č.s. Cecilija, zamjenica Č. Majke s Tuškanca uzela je dosta knjiga o Mer¬ 
zu, da ih pruži svojim susestrama. 

To je učinila također i č. s. Vjekoslava, savjetnica č. Majke Milosrdnica za 
svoje sestre i njihove filijale. 

Iz Nove Vesi č.s. Slavica, tajnica č. Majke Kćeri Božje Ljubavi uzela je 
preko pedeset knjiga o Merzu za sve svoje filijale osobito za mlade. 

U sarajevsko Bogoslovno sjemenište je Klerik Zdenko iz zagrebačkog 
sjemeništa poslao više knjiga. On veoma rado surađuje kod posla na ovom bil¬ 
tenu. 

U Mostar smo poslali po biskupskom tajniku IOO knjiga, da ih razdijele 
među višeškolce i studente sa vjeronauka, da proučavaju Merza, kao učitelja 
kršćanskog života za mlade. 

U nedjelju poslije 16. prosinca prošle godine je veleučeni g. dr. Stjepan 
Kožul uz službenu propovijed komemorirao i Merza, jer mu je 16. prosinca ro¬ 
đendan. Naglasio je, da je on primjer našoj mladeži, osobito onoj bez orijenta¬ 
cije, kako se ide k Bogu. Poslije sv. mise su razdijelili seminarci sa Salate više 
stotina knjiga i sličica o Merzu prisutnim studentima i vjernicima na izlazu iz 
katedrale. Preč. O. Pavin, rektor sa Salate, dao nam je za ovo seminarce. Hvala 
mu. 

28. ožujka ove godine je bio sastanak prijatelja i štovatelja Ivana-Merza u 
Bogosloviji na Kaptolu. Hvala preč. Poglavarima sjemeništa što su nam za tu 
zgodu dali dvoranu »Oratorij«. Raspravljalo se o tome, kao i na koji način pri¬ 
bližiti lik Sluge Božjega Ivana ljudima. Svakako preko štampe, usmenim preda- 

vanjima. Primjerice bit će u Vinkovcima na Tribini svećenika 22. svibnja preda¬ 
vanje o Merzu, koje drži dr. Škarica iz Makarske koji je i doktorirao u Rimu, s 
temom o Merzu kao protagonistu praktičnog prisustvovanja na sv. liturgiji, a o 
samom procesu beatifikacije, koji sada teče u Rimu, govorit će aktor kauze Vito 
Cipriš iz Zagreba. Svećenicima će se ponuditi životopis o Merzu. Tu Tribinu u 
Vinkovcima vodi dr. Ivan Zirdum prof. iz Đakova i župnik iz Đakovačkih Selaca. 
Na tribinu dođu svećenici iz cijele Đakovačke i Srijemske biskupije te bliži sve¬ 
ćenici iz Bosne. Posjet je veoma brojan. A prije tribine jest duhovni nagovor u 
crkvi. Domaći preč. Župnik je za sve veoma gostoljubiv. 

Na gornjem sastanku će se porazdijeliti različite službe koje su potrebne da 
Postulatura može efikasno funkcionirati. 

Predsjedništvu BK i svim biskupima bit će prilikom njihove konferencije u 
Zagrebu poslano jedno kraće pismo sa zamolbom da se u svim biskupijama 
poradi oko širenja kulta Sluge Božjeg Ivana. Da se pronađe jedan svećenik, koji 
bi kao vicepostulator u toj biskupiji bio kao promotor ove misli i riječju i tiskom. 

Prigodom 60. obljetnice smrti mnoga su naša vjerska glasila donijela 
lijepe i prigodne prikaze o Slugi Božjem. Bilo bi lijepo, kada bi svako glasilo 
barem jednom godišnje nešto napisali o Merzu, pa makar jedan manji dio iz 
Merčeva životopisa. 

Prigodom Uskrsa je Aktor kauze svima darovateljima, prijateljima i suda- 
nicima preko Glasa koncila poslao uskrsnu čestitku. 

10. svibnja, na obljetnicu smrti Ivana Merza bit će po običaju zadušnica za 
njega u Bazilici Srca Isusova u Zagrebu u Palmotićevoj ulici u 19 s. uvečer. 
Misu predvodi i propovijeda preč. g. Marko Culej, kanonik zagrebački i vicerek- 
tor u bogoslovnom sjemeništu. Na ovu zadušnicu se pozivlju svi vjernici grada 
Zagreba, redovnici i redovnice, đacu i studenti, seminarci i bogoslovi, a sveće¬ 
nici se pozivaju na koncelebraciju. Molit ćemo Merza za našu mladež da nađe 
put k Bogu, shvati pravi smisao svoga života. Neka im brat Ivan izmoli sretnu 
i zadovoljnu mladost. 


Pišu nam: 


Karlovac-Dubovac: AKADEMIJA U ČAST IVANU MERZU 

U nedjelju 8. svibnja 1988. održana je akademija u čast sluge Božjega Ivana 
Merza, povodom 60-te godišnjice njegove blažene smrti. U vjeronaučnoj dvo¬ 
rani svetišta sv. Josipa poslije večernje sv. Mise mladi i djeca izveli su program 
u stihu i prozi, u pjesmi i glazbi. Upoznali su prisutne vjernike sa životom i 
radom i značenjem Ivana Merza, iznosili više tako pobudnih primjera njegova 
kreposnog života i apostolskog djelovanja, pročitali više pobudnih i duboko 
umnih Merčevih misli, recitirali i pjevali Euharistiji i Mariji, povezujući to s Mer- 
čevom euharistijskom i marijanskom pobožnošću. 


30 


i 


Ovo je već druga akademija ove vrste u župi Karlovac-Dubovac. Jednom 
smo prikazivali i dijapozitive o Ivanovu životu. 

I Karlovac se ponosi time da je sluga Božji Ivan Merz u ovom gradu držao 
predavanje o Gospi Lurdskoj i bio veliki prijatelj sa dr. Ćirilom Brajša, koji je 
živio u Karlovcu. 

Doista je. vrijedno, a i dužnost nam je da Ivana što bolje upoznamo i da se 
njime osobito naša mladost nadahnjuje za što dosljedniji kršćanski život. 

ZAGREB 

Cijenjeni Gospodine! 

Nalazim se u Zagrebu. Kao i uvijek posjetim grob dr. Ivana Merza, pa darujem 
10.000 dinara za troškove beatifikacije. Uz mnogo pozdrava! Rosii 

Ovim se zahvaljujemo za milosti postignute zagovorom Ivana Merza. I dalje 
molim za njegov zagovor. 50.000 n.N. 

Zagovorom sluge Božjega Ivana Merza postigla sam milost koju sam žarko 
željela. Preporučam se i dalje u njegov zagovor i pomoć. 

Zahvalna majka A. B. 



Akademija u čast Ivana Merza - Karlovac-Dubovac - 8. 5. 1988. 

ZAGREB 

Za sve milosti, osobito u bolesti i sva uslišanja po zagovoru dr. Ivana Merza 
zahvaljujemo i preporučamo se. obitelj Perica 

Sretna operacija prošla i dobro mu je! Josip Kužić 

VELIKA GORICA 

Imala sam poteškoću sa zubima. Jako se bojim zubara. Došla sam jednu 
nedjelju na sv. misu u »Palmotićevu« i došla do groba dr. Ivana Merza. Najed¬ 
nom sam zainteresirano uzela sličicu i čitala na poleđini. Zaželjela sam u srcu 
da mi blaženi pomogne. I tako sam molila devetnicu koja se preporučuje. No, 
ja nisam išla na svetu misu jer nisam imala zubiju. 

Zahvaljujem i svjedočim da sam imala hrabrost i snagu da sve mogu obaviti 
kod zubara, da mi rane brzo zacijele, da ne bude problema (iako su bili na 
pomolu). 

Hvala dr. Ivanu Merzu što je molio za me Gospodina, da imam snage sve 
to izdržati. Budući da sam potaknuta da to svjedočim pismeno, evo javljam to 
ovim putem. 

Vjerujem u zagovor Svetih i Blaženih. Hvaljen Isus i Marija! 

Štefica Vugrinović 

RIJEKA 

Molim za Ivana Merza da dragi Bog usliša i da ga što prije vidimo na oltaru. 
Prilog 20.000 dinara. Uršula Rossi 

STENJEVAC 

Zagovorom sluge Božjega Ivana Merza hvala na primljenoj milosti. 

Zahvalna A.P. 

Zahvaljujem se Ivanu Merzu za pomoć. I dalje se molim 
za njegov zagovor u nevoljama. N.N. 

ZAGREB 

Ozdravih na oči po zagovoru S. B. Ivana Marža. Marijan Šurbek 

ZAGREB 

Zahvaljujem se dr. Ivanu Merzu nasvim primljenim milostima do sada. Po 
njegovu zagovoru uslišane su mnoge moje molitve do sada. Oduvijek sam se 
molila dr. Merzu za zdravlje i svoje radno mjesto i doista sam bila uslišana. 
Zadovoljna sam sa svojim radnim mjestom kao rijetko tko danas i čvrsto sam 
uvjerena da je to sve uslišano po zagovoru našeg dr. Merza. Preporučam se i 
dalje Njemu u svojim molitvama i šaljem mali prilog od 50.000 d. za troškove 
proglašenja Blaženim dr Ivana Merza. Štovateljica iz »Palmotićeve« 

NOVIGRAD PODRAVSKI 

Zahvaljujem Ivanu Merzu koji nam je davao snage, te smo mogle ostati 
čvrste u vjeri. Trebalo je u životu ići teškim i trnovitim putem, ali nas je krijepila 
vjera pa smo ustrajale. Hvala Bogu! Prije dvije godine stanovala sam sa maj¬ 
kom u roditeljskoj kući, trošnoj i bez osnovnih sanitarija u kojoj nas je otac 
mnogo puta u pijanom stanju zlostavljao. 16. 12. 1986. godine, nakon 25 
godina »divljeg« braka, majka se ispovijedila u crkvi Srca Isusova, u Palmotiće- 
voj ulici. Samo mjesec dana kasnije, točnije 16. 1. 1987. godine, kolektiv 
osnovne škole Novigrad Podravski dodijelio nam je dvosobni stan, na naše 
veliko iznenađenje i radost. 

Jako se veselim da ćete ovo objaviti, za sve zahvaljujem Ivanu Merzu te mu 
sebe, svoju majku, djecu koju odgajam u dječijem vrtiću i sve svoje najtoplije 
preporučujem. Draženka 


RIJEKA 

Velečasni gosp. Vito Cipriš! 

Pred dva mjeseca sam bila u Zagrebu. Pošto se svaki dan molim dragom 
Bogu za proglašenje blaženim dr. Ivana Merza pa sam odnesla jednom mali 
prilog za troškove beatifikacije dr. Ivana Merza, odnesla sam to s desne strane 
da uručim tko radi na tome. Ja sam bila obaviještena da vi velečasni radite na 
tome. Sad su mi javili iz crkve sv. Petra Vlaška 93., da ste vi išli u mirovinu i da 
se nalazite na svećeničkom domu na Kaptol 28. 

Ja bih i sad poslala za troškove beatifikacije, samo ne znam gdje. Da li Vi 
i sada adite ili netko drugi? 

Ja bih vas molila da mi javite gdje da pošaljem. Sve knjige koje iziđu ja rado 
čitam i kupujem. Ja se svaki dan molim dragom Bogu za vaš uspjeh, da čim 
prije dođe na oltar naš dragi dr. Ivan Merz. 

Srdačno vam čestitam Božične blagdane kao i NG - 1989. da vam dragi 
Bog da uspjeh i mnogo zdravlja uz mnogo lijepih pozdrava. Uršula Rossi 

PETROVARADIN 

Gosp. Vito! 

Javljam vam se. Pošto sam na prvoj stranici pročitala uspomene na Ivana 
Merza k tome i moje ime. Kada sam sve pročitala, te pišete da ste promicatelj 
postupka za njegovo proglašenje Blaženim. Dao Bog da doživimo i taj sretan 
dan i čitamo u Veritasu. Spomenila sam svojima koje znam da su bile sa mnom 
u K. pokretu, te im rekla da moguće dobijem sličice I. M. od vas, te bi im podi¬ 
jelila. 

Pišete da ste i vi bili sa 13. g. stupili u pokret K. hvala Bogu. Ukoliko možete 
poslati knjigu Ivana Merza od Knievvalda, a može kad i iz tiska iziđe dnevnik 
Ivana Merza, pa po primitku da platim. I molim sličice oko 20 komada ako ih 
imate. Puno vam hvala. Jelena Kindernaj 







BIOGRAFSKI PODACI O IVANU MERZU 

# 

1896. 16. XII. rođen je u Banjoj Luci. Tu pohađa osnovnu školu i gimnaziju 
(realku) i maturira 1914. s odličnim uspjehom. Pokazuje veliku sklonost 
za književnost i umjetnost. Mnogo čita. Religiozne vrijednosti zanimaju 
ga prvenstveno pod estetskim vidom. Započinje pisanje svoga dnevni¬ 
ka. 

1914. Nakon mature po želji roditelja polazi u Vojnu akademiju u Bečko Novo 
Mjesto gdje ostaje samo tri mjeseca. 

1915. Upisuje na Bečkom sveučilištu studij prava. Ovaj period karakteriziran je 
nutarnjim krizama i traženjima. U ljetu iste godine pozvan je u vojsku. 

1916. Poslan je na talijansku frontu i ostaje do konca I svjetskog rata. Period 
dozrijevanja u vjerskom pogledu kao što se vidi iz njegovog zanimljivog 
dnevnika. Boravak na ratištu, gdje je svakodnevno gledao smrti u oči i 
bio izložen stradanjima i trpljenju svake vrste, produbljuje njegovu vjeru 
i učvršćuje mu kršćanski nazor na svijet. Religiozne vrijednosti zauzi¬ 
maju odsada prvo mjesto u njegovoj duši. 

1919. Po završetku rata započinje u Beču studij književnosti. 

1920. Dobiva stipendiju iz Francuske. Polazi u Pariz gdje nastavlja isti studij na 
Sorboni i Katoličkom Institutu. Dvogodišnji boravak u Francuskoj te 
mnogi kontakti s katoličkim intelektualcima i konvertitima proširuju nje¬ 
gove kulturne i religiozne horizonte. Veoma se zanima za liturgiju. Majci 
u jednom pismu iz Pariza piše: »Katolička je vjera moje životno zvanje.« 

1922. Završava doktorat na Filozofskom fakultetu u Zagrebu. U doktorskoj 
dizertaciji obradio je utjecaj liturgije na francuske književnike. 

1923. Nakon postignutog doktorata privatno studira sve do smrti, najprije 
kršćansku filozofiju, teologiju te sve važnije papinske i crkvene doku¬ 
mente posljednjih decenija. U posljednje vrijeme posebno je proučavao 
suvremene moralne probleme. Iste 1923. g. polaže vječni zavjet čistoće 
kojim se potpuno posvećuje Isusu Kristu i radu za proširenje njegova 
Kraljevstva. 

1922.-1928. Kroz šest godina svoga boravka, u Zagrebu sve svoje slobodno 
vrijeme posvećuje apostolskoj djelatnosti u katoličkim organizacijama 
za mladež. Uvodi Katoličku Akciju Pape Pija XI u Hrvatsku. Jedan od 
suosnivača Hrvatskog Orlovskog Saveza kojemu daje geslo »Žrtva- 
Euharistija-Apostolat«; vrši ondje dužnost tajnika i potpredsjednika. 
Broji se među najveće promicatelje liturgijske obnove i euharistijskog 
života u hrvatskom narodu. Svima svijetli nenadmašivim primjerom rev¬ 
nosti za proširenje Kristova Kraljevstva i nadnaravno dobro bližnjih. Živi 
svetačkim životom ispunjenim ljubavlju prema bližnjima i herojskih 
nastojanjima oko postizanja kršćanske savršenosti. Piše brojne članke i 
druge spise ostavivši tako bogatu idejnu i duhovnu baštinu. Glavna mu 


34 


1 


je karakteristika bila ljubav i vjernost Crkvi i Papi. Njegovo ime znači 
jedan cijeli program života i rada. 

1928. 10.V. - Prelazi u Vječni život ostavljajući za sobom svjetli trag u Crkvi u 
Hrvatskoj. Na smrtnoj postelji prikazuje svoj život Bogu kao žrtvu za 
hrvatsku mladež. Tijelo mu je bilo sahranjeno na Mirogoju u Zagrebu. 

1 958. Pokrenut je informativni biskupski postupak za njegovo proglašenje bla¬ 
ženim. 

1977. Posmrtni ostaci preneseni su mu u Baziliku Srca Isusova u Zagrebu koju 
je redovno pohađao kroz šest godina svoga boravka u Zagrebu. 

1978. Prigodom 50. obljetnice njegove smrti održan je u Zagrebu Simpozij pod 
naslovom »Pojava i značenje Ivana Merza u Crkvi u Hrvatskoj«. 

1986. Otvara se proces za proglašenje blaženim. 

1988. Proslavljena 60. obljetnica Njegove blažene smrti. 

1988. Tiskana knjiga: »Ivan Merz« od dra Dragutina Kniewalda. 

SVETI OTAC PAPA IVANA PAVAO II i KAUSA 
SLUGE BOŽJEGA IVANA MERZA 

Završen je dijecezanski proces u Zagrebu u postupku beatifikacije Sluge 
Božjeg Ivana MERZA. 

Predmet se nalazi u Rimu Pred Kongregacijom za proglašenje svetaca, 
gdje ga se veoma ozbiljno uzelo u razmatranje. 

Ivan MERZ je iznimna pojava u hrvatskom katoličkom javnom životu. Oso¬ 
bito je bio na glasu njegov osobni sveti život, kao i njegova apostolska djelat¬ 
nost. Cijeli je svoj život posvetio Božjoj stvari, spasu duša, a konačno je i sam 
svoj mladi život žrtvovao za HRVATSKO ORLOVSTVO - organizaciju Katoličke 
Akcije, čiji je on bio glavni stup i promotor. 

I . 

U mjesecu listopadu 1987. održana je Biskupska sinoda o laicima na kojoj 
sam aktivno sudjelovao kao predstavnik Biskupske konferencije, 

U svom sam interventu tijekom Sinode o svjetovnjacima spomenuo pred 
Svetim Ocem i pred svim sinodalnim očima IVANA MERZA kao primjer katolič¬ 
kog svjetovnjaka i apostola. 

Tijekom trajanja Sinode bili su pozvani k Svetom Ocu na zajednički ručak 
svi biskupi srednje Europe, među kojima sam bio i ja. Prije ručka smo se pred¬ 
stavljali Sv. Ocu. Kada je došao red na mene i kada sam mu rekao da sam 
pomoćni biskup u Banja Luci od kuda je bio i Ivan MERZ, Papa je odmah spon¬ 
tano reagirao: »Ab, Merz! Ja za njega znam! Više sam puta o njemu govorio. • 
TREBA RADITI ZA MERČEVU BEATIFIKACIJU! Da li se u njegovoj domovini 
dovoljno na tome radi?« 

Nakon ručka zamolio sam Sv. Oca za kratki razgovor, što je on dobrona¬ 
mjerno prihvatio, premda je bio umoran. Prije no što sam to pokušao, pitao 
sam za savjet njegova zemljaka-tajnika koji mi je to odobrio. Sv. Otac me.je 
srdačno primio za ruku i desetak smo minuta razgovarali. Papa je ponovno 
spomenuo Merza i potrebu da bi se više poradilo na njegovoj stvari, jer da je 
prvenstveno na nama u domovini da pospješimo njegov kult, kako bi se popeo 
na čast oltara. 

II 

U mjesecu siječnju 1989. bio sam skupa s ostalim našim biskupima u Rimu 
»ad limina«. Zastupao sam svoju biskupiju, jer je Ordinarij, Msgr. Alfred Pichler 
bio bofestan. Prilikom neposrednog razgovora s Papom, kad.sam mu spome¬ 
nuo da sam iz Banja Luke, Papa je odmah rekao: »IVAN MERZ, ja ga poznam.« 
Pitao je da li se za Merza radi u domovini, te je istaknuo da je to vrlo potrebno. 

Evo, to bi bile činjenice. 

PS. Za vrijeme Sinode o laicima dao sam za Njemačku sekciju Radio 
Vatikana intervju o liku Ivana MERZA koji je zbog dužine, priopćen u dva 
nastavka. 

Msgr. Dr. Franjo KOMARICA 
biskup 
Banja Luka 





